text:
Imperio romano
E Imperio romano (latin: imperium romanum) tábata di mas grande imperio di e antik mundu. Nan kapital tábata Roma, í nan imperio tábata situá den e Laman Mediteranio.
Historia[editá | editá fuente]
Según e tradishon romano, e siudat di Roma a wòrdu lanta den e 753 promé ku kristu dor di e oochinan Rómulo i Remo banda di e riu Tiber, durante hopi tempu komo repúplika mas dia pa dia mas fuerte. Roma a haña mas territorio ya kaba den e repúblika mas o ménos 270 promé ku kristu. Roma a dominá e península italiano ku un kontinuo ekspanshon. E imperio akí a wòrdu goberná pa emperadornan, e siudatnan a oumentá i apsorbé e teritorionan ku awendia mas ku 40 paisnan ku 5000km for di e último na e otronan tin.
Kon un pueblo chikitu situá banda di e riu Tiber e di tres mas grandi di Italia por a bira e di mas grandi reino den oksidente? Nos no por a haña e konstesta riba e pregunta akí sin promé opserbá koutelosamente e karakter di e sosiedat romano Ku tabata tin un deseo grandi pa gueranan i dominashon di otro pueblonan ku tabata interesá fuertemente den un bida di kunuku (rural). E fundashon di un entidat polítiko fuerte, e konsedementu di e siudadania pa tur siudadano a pesar di si nan tabata griego romano òf hispániko, nan tabata wòrdu rekonose komo siudadano. Roma a aklará ku durashon di e regla akí ku tabata kuadrá na kareda di historia di e disturbionan i gueranan sivil ku a kondusí na e disminushon di otro reinonan. E kaida di e imperio romano ta un kuestion kompliká, pasobra ta e konsekuensha di hopi faktor ku a kondusi na e dekadensia di e reino-west.
Monarkia[editá | editá fuente]
A pesar di e tradishon ku a yega te awendia, awe nos por bisa ku Romulo i Remo e fundadó di roma no a eksistí, i ku e berdadero fundamento di roma tabata den e mannan di Tarquino Prisco for di e di seis siglo. E datonan ta derivá for di e literatura romano, e datonan aki ta bisa ku e lantamentu di e siudat tabata den e mitar di e di ocho siglo dor di Rómulo, pero kontrario na e datonan arkeológiko nos no por papia di un nasementu urbano prome ku 625 òf hasta 575 promé ku kristu. E diferensha di tempu no ta koinsidí ku e momentu ku roma a wòrdu goberná dor di e legendario rei Rómulo, Numa pompilius, i Anco Marcio Hostilius tulo ta parsé e kos di mas lógiko pa pensa ku den e kaso akí tabata tin semehante reino, pero e kos tabata e produkto di e tradishon históriko. E datonan arkeológiko ta sugerí ku e eksistensha di roma den e di ocho siglo no por, sino ku ta trata di un roma pre-urbano, awendia nos por distinguí nan dos.
Reino Romano[editá | editá fuente]
E reino romano (800-510) a wòrdu goberná originalmente pa un Indo-europeo ku tabata wòrdu elegí pa hòmbernan kapas di roma, además e rei tabata poseé un funshon religioso. E residensia ofisial di e rex (rei) tabata e Regia.
Repúblika Romano[editá | editá fuente]
E repúblika romano tabata un fase den e historia di e romanonan entre e reino romano i e imperio romano, e fase aki tabata mas o ménos banda di e aña 510 promé di kristu te e kuminsamentu di era komun.
E klásiko repúblika romano ta un di e tres periodo den kua e historia tradishonal di e reino romano ta wòrdu organisá. E repúblika romano a surgí, segun e tradishon romano den 509 promé ku kristu ora e último rei di roma Tarkinius Superbus a wòrdu ekspulsá dor di Lucius Iunius Brutus después a wòrdu disidí kies dos konsul (konsul ta manera un minister) anualmente. Posteriormente a surgí tambe banda di e kargo di konsul, tabata tin e kargo di prokonsul, kuaster i praetor i sensor. Den in aspekto definí e repúblika romano ta úniko, kasi tur e reinonan grandi den historia a kuminsá komo monarkia i mayoría di bia nan a keda monarkia. Ta bèrdat ku roma a kuminsá komo un reino, pero a drenta den un repúblika basta lihé.
Nèt ora e lantamentu di e imperio tabata progresá, e reino romano tabata un diktadura militar i despues atrobe un monarkia tambe algun siudat di komèrsio ku un forma di gobiernu republikano manera Cartago i Venecia.Nan a traha imperio, sin embargo nan tabata prinsipalmente reinonan basá riba forsa naval (i di e tipo kolonial) después e mayoría di imperio den historia a wòrdu krea, no opstante dor di monarkianan. E hegemonía spartano riba Hellas ta tin un bireinato komparabel ku e konsulnan, pero ta muchu kortiku pa nos papia di un reino.
Reinan Legendario[editá | editá fuente]
Numa Pompilius (715-676 promé ku kristu) Numa a wòrdu yamá e deboto, tabata e yu di Tatio, e tabata e di dos rei di roma, miembro di e tribu di e Sabines a wòrdu skohe den e aña 40. Inspirá dor di Nimf Egeria Numa Pompilius a organisá e bida religioso di e romanonan, tambe a konstruí un skol pa e saserdotenan.
Numa Pompilius a prohibí e pintamentu di imágennan di dios den e tèmpel ku e argumento ku e motibu ku tabata inhustu representá diosnan, pasobra e materialnan ku nan lo a usa lo wòrdu destruí. Numa Pompilius tambe a dividí atministrativo, e i e sindikato a organisá e promé klas di e siudat ku empresanan di musika, platé, karpinté i sapaté ets Tambe durante su atministrashon e aña a wòrdu parti den 12 luna den kua tabata hasi distinshon entre e dianan.
Según Plutarkus, Pompilius Numa tabata un soberano ku a trese 40 aña di pas i stabilidat den Roma. El a wòrdu atmirá pa su sabiduría deboshon, i simplesa.
Tulo Hostilius (676-641 promé ku kristu) Mas fevoroso ku su predesesor según e tradishon di su reinado a wòrdu karakterisá dor di e lucha kontra Alba roma, e metrópolis ku lo bira su fiadó na e final di su periodo di gobernashon.
Lucha Politiko Social Interno[editá | editá fuente]
E konvivensia di e repúblika romano a wòrdu karakterisá dor di e luchanan intenso entre e patrisionan i e plebeyo. Na kuminsamentu e senado tabata sa kon pa mantené e tenshonnan bou di kòntrol, pero e kontradishon entre e partinan a bira kada bia mas violento, e lucha a wòrdu kambia di lugá promé riba kaya i finalmente a wòrdu solushoná ku ehersito. E patrisionan tabata e miembro di e famia bon di roma ku tradishonalmente ta’tin e poder nan man. Nan a forma un aristrokasia di doñonan di tera, ku e plebeyonan ta’tin komo hürdó. (Pleb- kemen pueblo na latin)
E plebeyo ku tabata e parti mas grandi di e poblashon, tabata ke naturalmente mas influenshá.
Derecho Sivil Romano[editá | editá fuente]
Kontrario na e pèrdida di independensha tabata tin e gananshi di siguridat, e sentenáres di siudatnan chikitu riba un territorio relativamente chikitu tabata den prinsipio kasi kontinuamente den guera ku otro. Den kua tur tabata kore risiko di bira eksterminá òf bira katibu.
Dòkternan di Roma[editá | editá fuente]
Dioscórides: Ounke tabata griego di nasementu el a biaha hinter su bida ku e ehersito romano. E biahenan akí a hibé Dor di tur e provinsianan romano, inkluí Hispania, durante e biahenan akí Dioscórides a konosé aplikashon di sentenáres di matanan medisinal, i a skibí un buki, ku a wòrdu konsiderá komo e promé tratado sistemátiko di matanan medisinal.
Cornelio Celso Aulo: (53 promé ku kristu- despues di kristu 7) ounke e no tabata dokter el a reuní ensiklopédikamente e konosementu di su époka den teksto ku e nòmber di medisina. Den e ensiklopedia akí el a deskribí e prosesonan médiko presis i a sugerí ku pa kura e fraktura di un wesu mester usa spalknan i materialnan semi-duru. Den e ensiklopedia medisina Cornelio Celso tambe a deskribí mas ku sinkuenta instrumèntnan kirúrgiko, e ensiklopedia medisina ta e promé buki médiko ku a ser hasi di Print ku e invento di Gutenburg den e aña di 1478, i e úniko buki kompletu ku nos tin di e antigwedat.
Den e buki akí Cornelio Celso a deskribí e kuater siñal di inflamashon: Kueru ta bira korá, doló, kalor i e tumor. E kapitulo VII ta tokante sirugia, i e kapitulo VIII i e malesanan di e wesunan. E kapitulo VII i VIII ta wòrdu konsiderá komo e parti di e buki di mas importante, den e kapitulo VII i VIII ta pará: E di tres parti di medisina ta esun ku ta wòrdu hasi ku man (…) No mester laga afó remedi ni dieta regular. E siruhano mester ta yong ku man fuerte i firme no por temblá, mester ta kla pa usa man drechi komo man robes, ku un vishon klaro i skèrpi ku un mente intrépido yen ku piedat i di deseonan pa kura su pashènt. Pero sin keha di su nesesidatnan i eksigensianan mester hasi tur kos komo si e gritunan di doló no lo a eksistí.
Heliodoro:(98-117 A.D) Heliodoro a nanse den gresia el a praktiká sirugia den Roma, i a skibí varios tratado di siruhia i koyuntura. Heliodoro ta pretenesé fundá pa Atheneo di Italia.
Rufus di Efeso: Rufus a nanse na turkia, i a biba na mesun époka ku Aulo Cornelius i Heliodoro. Rufus tabata pertenesé na e skol di Eklestise, e tabata un anatomista i a skibí un tratado importante riba e deskripshon di e malesanan di stoma. El a skibí un tratado over di e malesanan di e nir i e blas di urina. E tabata e promé ku a paga tinu den e interogashon di pashènt.
Rufus di Efeso skibí un buki ku e titulo di pregunta di e dokter na e pashèntnan.
Soramo di Efeso (98-138 A.D) Tin tiki informashon di e bida di dokter akí, studiante di e skol fundá dor di e metodista Themison di Laodicea, skol ku tabata buska maneranan pa fasilitá e praktiká i siñamentu di medisina. Sorano ta konosí komo e fundadó di e siensia di e hañamentu di yu i un e prosesonan ku esaki ta enserá i e ginekologia, ounke su dokumentonan ta trata di mas di un área di e medisina un ehèmpel ta e síntoma di un fraktura, i e ferbantnan. Sorano a skibí e biografia di Hipocrates. Sorano a skibí un buki di e malesanan di e hende muhé, su trabou a keda parsialmente wardá i ta remarkabel. E promé pida ta trata di e karakteristika físiko i mental ku ta nesesario pa ehersé e fishi di dòkter, tambe ta trata di e organonan seksual femenino (di hende muhé) nan funshonnan, menstruashon, fekundashon, i embaraso, después ta bai over e fisiología di e parto (hañamentu di yu), asistensia i kuido di e yu resien nasí.
Claudius Galenus: (129-299 AD) Claudis a nanse den Pergamo tres aña después ku e siudat griego a wòrdu konkistá dor di roma. Nicon su tata tabata architèkt i a eduká su yu ku e influensha di e kultura klásiko griego, un dia Nicon a soñá ku e dios Asclepius dios di medisina tabata ordená su yu pa studia medisina di manera ku Claudio Galeno a kuminsá studia medisina serka un dòkter lokal. Despues di e morto di su tata, Claudio a bai na e siudat di Smyrna ku 21 aña i después di un par di aña a bai na e siudat di Alexandri ku su studio avansá di medisina. Despues di 12 aña el a bai Pergamo bek kaminda a wòrdu nombrá komo siruhano di e gladiardornan después di tres aña Cladius Galenus a bai Roma i a keda einan hinter su bida. Einan a bira un éksito komo anatomista, ekspermentadó, i polemista. Nan a konsedé e siudadania romano. Claudius a haña parti di su konosementu dor di perfekshonamentu di e salú i e kondishon físiko di e atletanan i e gladiadornan (gladiator.ing) Komo siruhano di gladiadornan a haña eksperensha den e tratamentu di heridanan, wesunan, artikulashon, i múskulo. Tabata e defensor di mas importante di e masashinan komo preparashon promé ku un aktividat deportivo. Un konklushon di su studionan ta e funshon di e nir i e múskulonan. Tambe a deskubrí ku e pòls ta revelá e salú di un hende i ku e arterianan no tabata kontené airu sino sanger. Claudius a konstatá ku e muraya di e tòraks i e korokoro ta produsí stem.
Basá riba su studionan di e kurpanan di bestianan morto a determiná e base pa e morfología humano i animal (di bestia) i a deskribí na un manera ekselente e skelet, e múskulonan ku ta mové e wesunan i e transmishon nervioso ku ta bai di e serebro te e múskulonan. El a skibí sentenáres di studionan di medisina, siruhia i higiena, i otro temanan. Komo eskritor no tin komparashon pe ku otro eskritornan, el a skibí 22 volúmen ku 2.5 mion palabra, un di su bukinan ta: 9 buki di anatomía 17 fisiologia, 6 patologia, 14 terapéutiko.
Tambe tatin muhénan ku tabata interesá den medisina. E griegonan a laga e muhénan den un prinsipio traha den Hospitalnan, pero después a griegonan a prohibí nan ehersé medisina. Despues ku Roma a konkistá gresia hende muhé por a bolbé ehersé medisina, den Roma nan a alkansá nan maksimo prestigio komo dòkternan. Un di esnan mas konosí ta: Lais Filista, Salpa Lemmos, Metrodia, i Aspasia.
Medisina[editá | editá fuente]
Na kuminsamentu e medisina romano tabatin un desaroyo religioso konfiando ku e piedat di e diosnan i saserdotenan pa kura e hende ku malesa. Ta konosí, sin embargo un lei di rei Numa Pompilius ku tabata preskribí sesárea den kaso di morto di e mama durante e nasementu di e yu. Plinius ta konta ku orguyo ku Roma tabata saludabel sin dokter pero no sin medisina. Ounke for di kuminsamentu di e repúblika tabata eksistí dokternan, no ta sino después di e konkista di gresia, ku e romanonan a haña sa e domino ku e griegonan tatin di medisina dor di studio di anamnesis i opservashon.
Den aña 293 despues ku kristu un plaga a alkansá Roma. Sibilini a buska e konstesta pa e problema aki den e bukinan i a haña ku e solushon tabata pidió mudanza serka e dios griego Asclepius. Según e tradishon romano, e romanonan a enviá un boto ku oro i e dios griego a aseptá e petishon di kura Roma di e plaga, despues e dios a biaha te roma den forma di un kolebra i a terminá ku e plaga. E medisina griego a bin Roma, i dividí den dos diferente skolnan: E skol Hipokratiko: ku tabata konsistí di VIS MEDICRATIX NATURA kemen ku nan tabata laga e malesa sigui su kurso natural i después kura e malesa . E skol Asklespiades: ku tabata soru pa kura e malesa mas lihé ku tabata posibel, sigur, i konfortabel. Asklespiades tabata kere ku esun ku ta kura hende no ta dios ni tera, sino dokter ku masashi, dieta, musika, i remedi.
Den e añanan 43 despues di kristu Julio Cesar a purba e disminushon di hamber den e pueblo romano, dor di saka tur stranhero for di roma ku eksepshon di e dòkternan kende a otorgá siudadania romano. Bou di e influenshá romano duradero di studionan griego den roma e despresio romano a variá ku e sirkunstanshanan polítiko, i e kambionan interno den nan propio medisina, i e nesesidat di outoridat i hende pa asistensia. E enseñansa di medisina den Roma a wòrdu privatisá, no tabata tin ni un komprobante den e époka di e imperio. E práktika di medisina tabata eksonerá e dokter di paga impuesto i servisio militar. Tur hende por a ehersé medisina, pero medisina no tabata wòrdu konsiderá komo un fishi digno, i generalmete tabata wòrdu ehersé dor di e griegonan i hudiunan.
Roma komo sivilisashon no a mustra ni un progreso den siensia di medisina, pasobra nan no tabata tin interes den e investigashon ni den praktika. Ademas e bukinan di medisina tabata wòrdu skibí den forma di verso. E di mas grandi konstribushon di roma na e medisina a e sistema di hospitalisashon di e salubridat públiko. Ounke den kuminsamentu tabata apenas un hospedahe, yamá Illa Tiberiana, kaminda e hendenan pober por a muri mas lihé ku un hende riku. Ku e ekspanshon di e imperio a wòrdu konstruí mas tantu hospital militar ku a wòrdu desaroyá komo konstesta na e nesesidat di e kresementu aki lantá na lugána stratégiko di e imperio. E arkitektura tabata semper igual: un koredor sentral, i reinan di kambernan chikitu kada un ku kapasidat di kuater òf sinku hende.
Hospitalnan sivil òf hospital di karidat no a wòrdu desaroyá sino te después di e di kuater siglo A.D, i tabata e produkto di e piedat kristiano. Otro adelanto den medisina ta e konserniente ku higiena. E reorganisashon a kuminsá den roma umbe danki na e trabou di e mas grandi riol, i un sistema di afvur ku tabata basha tur e sushinan den e riu Tiber, i ta data for di e siglo seis promé ku kristu Según e mesun liña di e previshonan higiéniko, e deramentu a wòrdu prohibí paden di e siudat i e representante skohé pa e pueblo romano tabata responsabel pa e limpiesa di e kayanan, i e distribushon di awa. E distribushon tabata wòrdu hasi, dor di dieskuater akuedukto, ku tabata proveé awa pa tur e siudat. E represente skohe dor di pueblo romano tabata responsabel pa e limpiesa di e kayanan i e distribushon di awa. E romanonan tabata usa e awa pa bebe i baña, e uso di awa tabata hopi popular i kasi gratis. Awa di yobe tabata wòrdu almasená i tambe a ser usa pa traha remedi. Ademas den Roma tabatin un servisio públiko pa salú médiko, kaminda e siudat tabata hür un òf mas dokter, kada dokter tabata tin un lugá i instrumèntnan pa trata ku tur hende, ku tabata deseá den un forma grátis. E suèldunan tabata wòrdu fihá dor di e gobiernu. E kas imperial tatin un servisio médiko úniko meskos ku hopi famia noble.
Seksualidat den Roma[editá | editá fuente]
E sosiedat romano tabata determiná pa un sierto number di regla di kondukta i étika ku tabata hopi liberal i promiskuo, kaminda e relashonan seksual Pafó di e pareha tabata wòrdu konsiderá kompletamente normal i kaminda tabata tin un libertat seksual pa tur e siudadanonan liber.
Un siudadano por a tene relashon seksual fasilmente ku su kasá na kas, ku un hende hòmber den e baño públiko, ku un prostituta den burdel òf un katibu i solamente por a ser kritiká si e no por a mantené kada relashon na su lugá. E moral di e seksualidat romano tabata drai rònt di e idea di kròntol.
Tabatin un promiskuidat grandi pafó di e matrimonio, un hende muhé tabata tin di haber ku e status sosial ku e plaser I e kustumbernan.
Durante e repúblika romano Ciceron a bisa sin opstákulo ku no tabata tin nada ilegal ora un hòmber tabata bai ku otro na un lugá ku e intenshon di disfruta di plaser erótiko. E siudadano romano tabata kere ku amor tabata disminuí e kapasidat rashonal pa pensa, I a wòrdu konsiderá komo un kos ridíkulo. Un sunshi den públiko di un matrimonio, tabata algu indesente, pero ni un hende a eksihí na e hende muhé kasa no risibi bishitá libermente, ounke nan mester a mantené un par di regla sosial I kódigo moral.
E siudadano romano tabata tene relashon seksual I luhuria pa realisashon personal tantu di hende hòmber i hende muhé, pasobra e hañamentu di plaser tabata e balor dominante ku tabata someté tur e otro kos. E adulterio I diborsio boga pa Ovidius den ‘arte di amor’ a wòrdu aseptá I praktiká hopi biaha den e sosiedat romano.
E homoseksualidat no a ser kondená. Tin hopi referensha di relashon homoseksual ku hopi emperador a tene. E relashon aki tabata tin reglanan presis.
Den e pareha homoseksual tabata tin semper un kapitan i un suheto, e suheto generalmente tabata un mucha hòmber djong òf un katibu.
E siudadano Romano ku mas tantu poder i katibu por a destiná un parti di nan pa tene seks independientemente di nan edat i sekso. E sklabitut ta un di e motibunan di e libertat seksual atribuí na e sosiedat romano. Den e sosiedat romano tabata tin un desaroyo ekstenso di e prostitutanan. E prostitutanan a ser eduká pa e konversashon I e plaser, mester a bisti Diferente paña, ferf nan kabei. Kada prostituta a ser registrá. Den e aña 1 despues di kristu 32000 prostituta a ser registrá. E prostituta registrá a haña e nòmber di Meritis.
Den e siglo VI prome ku kristu e imperio romano a prohibí e homoseksualidat danki na e influensha di kristianismo. E kristianismo a bira e religion di moda, di manera ku e religion ku tabata apoyá e prostitushon a wòrdu prohibí. Segun e kristianismo e úniko motibu pa tene seks ta reprodukshon (hañamentu di yu) kualké otro tipo di seksualidat ku tabata kondusí na deseo seksual pa e sosiedat tabata ser kalifiká komo malu pa e sosiedat romano.
Industra den e prome dia di repúblika[editá | editá fuente]
Ora roma mes grandi ku un pueblo tur e teranan di e región di lazio(e región kaminda roma ta situá) tabata prinsipalmente agrikultor su rikesanan no tabata mas grandi ku e aktividatnan di área i su produktonan. E sistema ekónomiko akí a konta te ora Anco Marcio a bira rei, pero e pueblonan aki tabata tin un komèrsio aktivo ku e Etruskonan ku tabata tin un sivilisashon avansá i un bon desaroyo industrial. E pueblonan aki tabata tin relashon di komèrsio ku e pueblonan griego situá banda di e frontera di Italia.
Di e manera aki e komèrsio a oumentá gradualmente e produkshon indígena minima den e promé dianan, pero ku un fuerte interes den su desaroyo. E promé tereno industrial tabata den área di e metalurgia. Den parti oost di Roma kaminda a kuminsá e produkshon di ophetonan di uso dómestiko trahá di bròns i prenda di oro.
Ora e di kuater rei Anco Marcio a muri, e sosiedat romano a kambia, e guera i e manera di hasi’e tambe a kambia.E kambionan aki a stimulá un industria ku a bira nesesario.
Ku e industria aki a kuminsá bin Etruskonan speshalisá, ku tabata esensial pa e trabou: karpinté, komershante, fabríkante di arma, ets…. Ku tabata bin for di Tarquinia. E industria a floresé den roma i a trese kunukero na e industria romano
E siguiente rei, Lucio Tarquino Prisco tabata e rei di e grandioso industria Lucio tabata tin mester di hopi arma pa su lucha kontra e Sabino i ku otro pueblonan di Lacio.
Den tempu di su predesesor Servio Tulo a duna na e sistema kapitalista e monopolio di e poder di e industria ku tabata establesé kaba.
Industra di e república[editá | editá fuente]
Na medida ku roma a konkistá e diferente pueblo ku tabata situá den e península Itáliko e produkshon industrial tabata oumentá, i ekspandé ku e industria di e pueblonan konkistá, e trahadó di obra di man a emigrá na Roma kaminda nan a haña mas tantu komodidat i trabou, di moda ku a surgí un industria lokal. Hopi industria a prosperá dor di e aparishon di grandi obranan públiko, e oumento di poblashon i su nesesidatnan, i e luho ku a presentá den mahestuoso siudat.
Pafó di Roma ta remarkabel e apogeo ku e región di Campania (región banda di e laman tyrrheense) tabata tin. Riba e momento aki i den e teranan aki tabata tin un rikesa grandi di agrikultura (foral hopi plantashon di biña) i industrial, ku e produkshon di imagennan di bròns, vas di klei i glas, i e industria di kuminda tabata tin hopi elaborashon di Garun (un kuminda típiko di Italia). Den e región di Apulia tabata tin produkshon di lana di bon kalidat apresiá pa e romanonan.
Den e parti nòrt tabata tin hopi siudat ku un industria floresé: den e siudat di Bérgamo tabata tin produkshon di ophetonan di bròns. Den Modena tabata konosí e mosaikonan, den Pola e amfora (un vas ku dos orea) i den Aquilea tabata hopi famoso e kristal.
E arkeólogo a bin deskubrí ku den e región aki tabatin diferente wenkel kaminda Ámbar ku tabata bin for di e región di Báltiko tabata wòrdu traha. E ámbar tabata tin hopi petishon pa traha opheto, prenda pa e muhénan romano.
Industria[editá | editá fuente]
Industria durante emperio[editá | editá fuente]
Diferente akontesimentu a kontribuí na e ekspanshon i desaroyo di e industria durante e imperio romano. Un di e mas importante akontesimentu tabata e mehorashon di e komunikashon via tera i laman. E komèrsio ku e paisnan djafó i eksigenshanan di ophetonan militar a bin oumentá e industria.
E kristal tabata ser importá for di Egipto, promé lugá kaminda a surgí e produkshon di e opheto aki, e imperio romano tabata importá e glasnan di kristal ku solamente e shonnan ku poder por a usa. Ora e industria aki a kuminsá desaroyá den hinter Italia a kuminsá ser traha ophetonan eksorbitante i después a surgí e produkshon di e perdonan di kristal destiná pa e tratamentu di mosaico, variá ku mermar, óniques i oro.
Tambe a kuminsá e produkshon di placían di kristal adapta na e ventana speshal yama Especularía.
Den e momento aki ta’tin kompetensha ku e provinsianan romano. Den Hispania a ser traha un pida stal di bon kalidat, bon lana i bon Garun(un mata di Italia). Galia a destaká den e arte di trahamentu di bròns i obra ku metalnan balioso huntu ku e glasnan di klei i sapatu (ku a ekspande tur kaminda i tabata hopi apresiá).
Den nort- oropa tabata wòrdu traha armanan di bon kalidat
Trabou den industria Romano.
Durante siglo di e imperio romano e produkshon industrial a desaroyá kompletamente. Esaki a kondusí na e oumento di katibu ku tabata ser importá di e botin di guera.
E katibu ku tabata destiná na un meta industrial tabata ser dividí den grupo òf Collegia i tabata tin un líder tékniko. E trabou a ser parti segun e kapasidat individual di kada hende, di e manera aki a nanse un grupo di katibu speshalisá. Kada grupo a wòrdu konsiderá komo un unidat ku un struktutal bon organisá.
E siudadano romano ku tabata haña un kantidat grandi di katibu speshalisá tabata haña un bon gananshi. E kompania por a ser kanalisá den dos manera: sea traha direktamente ku e trabou di e katibu speshalisá aki òf hür nan serka otro hende.
Pa hasi un trabou grandi mester a bai serka e dunadó di trabou después e tabata duna e grupo di katibu speshalisá pa e trabou.
Ora e industria romano a kuminsá organisá den roma a dividí den shete sektor
- Músiko
- Platé
- Koperdó
- Karpinté
- Sapaté
- Kosedó
- Hende muhé
Agrikultura[editá | editá fuente]
E kunukero tabata e núkleo di e sosiedat romano. E prinsipal kultivo tabata e sereal (foral trigo). Despues nan a kuminsá traha ku e plantashon di biña i despues e palu di oleifi a wòrdu importá, tambe otro palu di fruta manera: palu di lino i palu di apel.
E prome teranan romano tabata yama heredium di herus (herus kemen doño) i den un prinsipio no tabata mas grandi ku 5200 m^2, pero ku eksepshon di e kasnan, kaya i e terenan pa kria kabai, baka ets. E pida chikitu di tera aki a oumentá lihé, pero den algun kaso a keda pa e kunukero bieu di e siudat i no pa e siudadano romano.
E romano a perfekshoná téknika di agrikultura. E romanonan a introdusí e plugmentu di tera, mulina mas efisiente manera: grano, drùkmentu di zeta téknika di irigashon i e uso di mèst.
Dia pa dia[editá | editá fuente]
E kunukero tabata plug tera ku su famia. E hèrment di plug tabata ser hala dor di kabai, buriku, baka ets. E kunukero ku tabata plug tera tabata tin hopi trahadó i katibu.
Kaminda e bestianan tabata kome tabata propiedat di e estado, pero solamente e siudadano romano por a disfrutá di dje, ku e eksepshon di hende ku no tabata siudadano.
Despues die trabou e trahadó tabata haña deskanso kuater biaha pa luna kada ocho dia. E kunukero tabata stop su aktividat i dediká na hasi kompra den e siudat i otro asuntunan. E fiestanan tabata tuma lugá despues di e fin di e Winter e ora ei e deskanso tabata dura un luna tantu pa e bas i e trahadónan.
Terenonan públiko[editá | editá fuente]
E teranan di roma tabata oumentá ku mas o ménos un tersio(1/3) di e terenan ku a ser kita di e siudanan konkistá dor di Roma, además e siudat konkistá mester a kultivá e sobra dos tersio (2/3) pa kontribuí ku e gastu i servisio komo propietario no siudadano.
E tersio (1/3) ku tabata di Roma tabata wòrdu traspasa pa e siudadanonan romano
Durante e lantamentu di un siudat e asignashon di e teranan tabata tuma lugá. Den terenan di Roma a wòrdu forma kolonia romano ku siudadano romano komo propietario di por lo wòrdu forma kolonia romano ku siudadano romano komo propietario di por lo ménos 5400m^2 un propiedat di ménos di 18900m^2 no tabata wòrdu konsiderá komo un tera lukrativo.
Arte romano[editá | editá fuente]
Nos konosementu di e arte di pintamentu romano ta basá mayormente riba e deskubrimentu di Fresco, den e lugá kaminda e vulkan Vesuvius a erupshoná. Di e pinturanan griego ku e romanonan a importá na Roma no a keda nada, tampoko a keda nada di e pintura ku a wòrdu traha pa e marcha triunfal for di siglo 3 despues di kristu.
Según e tradishon oral Gaius Fabius ta e promé pintor romano, esaki a duna e i su famia e nòmber di Pictor (pintor)
Estilo di arte romano[editá | editá fuente]
Promé estilo: estilo di barera periodo 200-90 despues di kristu Karakterístika: E estilo akí ta lkarakterisá dor di e imitashon di plachinan di marmer di koló, e muraya tabata parse tapá ku marmer kostoso. E estilo akí no ta e úniko di e romanonan pero ta presente den e hinter e arte Heléniko. Eh: kas di Fauno (Pompei) Di dos estilo: estilo di arkitektura periodo 90-20/15 despues di kristu Karakterístika: E pintura di plachi di marmer den e estilo akí a wòrdu kombina ku pilá, asina a surgi e ilushon di 3d, tin ku basta frekuensha ophetonan óptiko maera: porta, bentana ku ta habri na un mundu fantástiko eh: E paisahe di e odisea (Museo batíkano Roma) Di tres estilo: Estilo di dornamentu periodo 15 -62 despues di kristu. E ilushon kombiná ku e pilá ta disparse i ta bin na su lugá e efekto kandelar, e kandelar ta traha komo un kolom pa dividí e murayanan di e fondo plat, sin profundidat. E panelnan ku figura tabata situá meimei di e kamber i isolá e kolónan a kai afó i a bin pinturanan artístiko eh: kas Lucrecius fronto. Di kuater estilo: Estilo fantástiko E ilushon a aparesé di nobo, nan a buska efektonan di atmósfera kompará ku e medionan impresionista, personahe teatral (heroe òf dios) komo aktor den un esenario fiktisio. E koló a wòrdu trese via di liñanan lihé ku mas presensia di pretu,oro, i kora eh: Kas di e famia Vetii(Pompei) i Domus area (Roma)
KolónamasS usá[editá | editá fuente]
Hel: basá riba kolónan oker i diokside di heru Korá: tabata kontené kwik, e koló lila a ser haña for di e kueru di bestianan di lama. Bèrdè: Teranan bèrdè di klei ku ‘celadinite’ i mineral, otro kolo a ser haña ku e akshon di e damp di binager riba plachi di koper.
Blanku: E romanonan a hañ’e for di e karbonato di kalki. Pretu: Wesunan kimá, palu kimá.
Ehersito romano[editá | editá fuente]
E oumento i e magnitut di roma ta pa motibu di su disposishon militar. Den e kuminsamentu di roma komo repúblika e romanonan tabata sirbi komo soldatnan den e ehersito según nan karakteristika i rikesa sin haña niun pago pa nan servisio, ku e regla akí e romanonan pober tabata keda ekskluí, kada 5 aña tabata reklutá hende pa e ehersito
E formashon di ehersito romano tabata for di kuminsamentu un kopia di e método griego komponé pa hòmbernan harmá, pero después e ehersito a ser organisá den legioenen.
Mario a yega ku e promé kambionan pa e ehersito, ku apone kada e soldatnan karga su kosnan, e kambio akí a eliminá e konvoi ku tabata transporta tur aparatonan i aksesorionan ku tabata difilkutá e marcha dje ehersito. Otro kambio ta ku e símbolonan ku tabata identifiká e ehersito pero kada legion ta’tin su propio símbolo.
Den e aña 396 promé ku kristu e servisio militar a ser paga, ounke nan a sigui reklutá hende, ora Augustus a bira emperador e ehersito romano a bira mas profeshonal. Banda di e aña 107 promé ku kristu nan a kuminsá reklutá e siudadanonan pober i tur hende ku tabata deseá, después e ehersito a wòrdu dividí den trupanan di elite. Otro kambionan ku e emperador Augustus a hasi ta hasi e ehersito romano mas grandi di 10000 hòmber pa 150.000 hòmber ku tabata forma 28 legion komplementá ku un kantidat kasi igual di asistèntnan.
Ku Adriano e ehersito romano a alkansá su maksimo potenshal komo sistema pa defendé e fronteranan di e imperio. Adriano a modifiká e fronteranan den un liña kontinuo di fortinan i lugánan di kòntrol, después e sistema akí a separá for di e ehersito i a transforma den un grupo di ehersitonan regional. E ehersito regional akí tabata yama e atenshon di e pueblo sívil formando un aglomerashon banda di e kampamentunan militar ku tabata proveé e soldatnan ku dibershon.
E soldatnan ta’tin prohibí kasa ora un hende hòmber tabata drenta ehersito si e tabata kasa e matrimonio tabata wòrdu kanselá, ounke hopi soldat tabata biba ku e hende muhé lokal sin kasa i forma nan propio famia. Esaki a kambia ora Septimius a bira emperador.
Alexander Severus a bira e promé emperador ku a krea un grupo yama Castellani soldat eksperto ku teranan banda di e fronteranan, di e manera akí e fronteranan tabata keda mas sigur i bon protehá.
Organisashon di e ehersito[editá | editá fuente]
Despues di e kambio di e modelo griego, e legioenan a transformá den e unidat base di e ehersito romano, ounke originalmente e palabra legioen tabata enserá tur e ehersito romano, pero esaki a kambia den siglo I
Un legioen tabata konsistí di 5120 hòmber dividí den 10 grupo di 480 hòmber kada grupo tabata dividí den 10 trupa di 80 hòmber kada un, tambe ta remarkabel ku e promé grupo tabata forma pa e mihó soldatnan i asubes komponé di 5 trupa dòbel di 160 hòmber. E trupa tabata konsistí di 10 grupo di 8 hòmber ku tabata kompartí un tènt.
Bida den ehersito[editá | editá fuente]
E di mas importante dibershon den e kampamentu tabata e kasnan di baño kaminda e soldatnan tabata haña biña i serbes i tabata hunga wega di dou i kome kumindanan lokal.
E soldatnan no solamente mester a siña e fishi di guerero, sino tambe e soldatnan mester por a dominá otro fishi manera: plantá i kria di e kabainan, rekolekshon di matanan, transporte di arma i reparashon di arma, además mester por a traha ku harpa i chapi pa koba buraku, traha kampamentu, i traha muraya. Tabata eksistí bentaha pa e soldatnan: un salario fiho mas haltu kompará ku esun di un kunukero, servisio médiko, i tabata tin bia después di e derota di enemigu tabata tin oportunidat pa plènder.
Arma di e ehersito[editá | editá fuente]
Gladius ta un spada kortiku ku e legionar romano a usa. Prinsipalmente e Gladius tabata hispániko (di origen di spaña) sufisientemente skèrpi i rasonabelmente largu, di manera ku por a korta i ser wardá fasilmente. Despues e tipo aki a ser hasi mas chikitu i a ser usa solamente pa korta. Durante e imperio romano e Gladius a haña bandanan igual. Di e palabra Gladius e palabra gladiator a derivá.
E romanonan a tuma e spada aki di e kultura keltiberiko ora nan a drenta den kontakto durante e gueranan púniko.
E Gladius romano tabata un kurioso, efektivo spada kortiku. E legionan romano a usa e spada aki prinsipalmente pa korta, pero e spada aki tambe tabata adekuá pa dal. Ora e romanonan a konkistá Macedonia e soldatnan di Macedonia a rebeldiá. Nan a opiná ku e spada romano tabata kousa asina un herida horibel ku tabata inhumano bringa kontra e ehersito romano. E infantería romano a usa un vershon mas largu di e mesun arma, esta Spatha.
Pugio[editá | editá fuente]
E Pugio ta un nabaha ku a wòrdu usa dor di e soldatnan romano. E nabaha tabata den e dos banda skèrpi (E pugio a ser usa dor di e legionar romano) E pugio tabata ser usá komo un di dos arma òf un arma di ‘backup’, pero tambe a ser usá pa otro meta, por ehèmpel manera: un kuchú.
Spatha[editá | editá fuente]
Spatha ta un spada largu ku e infantería romano a usa. E mòdel tabata enditu na e e mòdel di e gladius ku tabata ser usá dor di e legionar romano, pero e tabata un tiki mas grandi. E palabra a bin di e palabra griego Łÿıžœš ku ta nifiká kuchú di plamür.
E spatha no solamente a wòrdu usa pa e lucha kontra soldat na kabai sino tambe pa e lucha un pa un. Durante e imperio romano tur e soldatnan romano a ser ekipá ku spatha. Banda di e spatha a wòrdu usa tambe e semi-spatha. E infantería romano tabata karga e spatha den e banda drechi i e infantería na kabai den e banda robes.
Semi spatha[editá | editá fuente]
Un semi spatha ta un tipo chikitu di spada ku a surgí durante e imperio romano. Un semi spatha tabata mas o ménos dos biaha ménos grandi ku spatha . E semi spatha a wòrdu usa komo un arma di reserva. E semi spatha a ser usa pa e meta di korta i dal manera e Gladius.
Hasta[editá | editá fuente]
E ‘hasta’ ta un lansa pisá ku un punta di bròns òf heru ku a wòrdu usa den e roma antiguo. E hasta a ser eliminá durante e repúblika i kambia pa e pilium i e gladius, pero a keda den uso pa sierto unidat di ehersito romano manera: infantería na kabai i trupa di yudansa. Kontrali na e pilium e ‘hasta’ no tabata sirbi pa tira, pero riba distanshanan kortiku tabata sirbi komo arma blanku. Dor ku e produkshon di e arma aki tabata konsistí di tiki bròns òf heru tabata relativamente barata kompará ku otro arma, pero efektivo, pasobra tabata tin un alkanse mas grandi ku un spada i mas efektivo kontra infantería na kabai.
Pilum[editá | editá fuente]
Un pilium ta un sper di wèrp ku a wòrdu usa dor di e ehersito romano. E sper ta konsistí di un pida rondó di palu di aproximadamente 120 te 140 cm riba kua ta’tin un firkant fini di heru di aproksimadamente 60cm ku un largura di 7mm. E punta di e pilium tabatin forma di piramit ku tabata soru pa ora e boramentu di e eskudo di e víktima tuma lugá e kitamentu di e pilium lo ta imposibel sin kousa un daño enorme. E parti di abou di e punta di e pilium tabata traha komo un werhak.
Un pilium ta pisa mas o ménos entre 2 pa 4 kilo. Según e pinturanan ku a keda di e kaida di e imperio romano ta sugerí ku diferente vershon di e pilium tabatin peso di chumbu pa duna mas forsa ora di dal ku e arma di esaki no tin prueba arkeológiko. Den tempu di e reino romano a wòrdu usa variante mas chikitu di e pilium.
Katapuulto[editá | editá fuente]
E katapulto ta un arma históriko ku tin dos importansha. Kun’e ‘proyectielen’ por ser tira Slenger ku kua ‘protectilen’ por a ser tira Banda di aña 400 den e tempu ei e siudat griego Syracause a desaroyá e katapult komo arma pa tira piedra i bloki riba distanshanan largu durante e gobièrnu du Dionysius I di syracause(430-367). E idea aki a surgí for di e tenshon pa oumentá e forsa di tira di e man humano. E alkanse tabata mas o ménos 100 meter e hèrment ta’tin un reakshon pisá. Ta’tin biaha ku a wòrdu usa butushi pega na kandela òf bala di kandela komo ‘proyectielen’ esakinan tabata konsistí di suafel, salpater i otro ingredientenan inflamabel. E balanan di kandela aki tabata ser tira pa e katapult.
Balista[editá | editá fuente]
E ‘ballista’ (Latin, for di e griego balléin ‘tira’) ta un arma fuerte ku ta parse na un bog ku forma di krus, pa tira flecha riba individuo òf grupo. E ‘ballista’ romano tabata tira piedra na lugá di flecha. Nan ta kere ku e ‘ballista’ tabata e forma básiko pa e desaroyo di e bog ku forma di krus den edat media. Ounke e chinesnan tambe por a hunga un rol importante ku e vershon chines di e bog ku forma di krus. E brasanan di un ‘ballista’ ta di palu i ta ser hala patras ku un kabuya lorá. E kabuya ta forma e fer di e konstrukshon i ta traha di Kueru di bestia. E ‘ballista tabata un arma eksakto, solamente riba distanshanan grandi e tabata bira ménos presis, ku e relativo.
Arkitektura romano[editá | editá fuente]
E di mas importante karakteristika di e arkitektura romano ta:
-Ta wòrdu karakterisá pa un arkitektura monumental, no únikamente pa e espasio ku ta enserá, pero tambe pa su importansha, esaki tambe ta bin di e idea di e inmortalidat di e imperio.
- E arkitektura tabata probechoso, práktiko i funshonal. Pa e karakterístikanan aki i tambe pa e struktura di e estado romano a surgí edifisionan nobo, ku un desaroyo tremendo di e arkitektura sívil i militar eh: basílika, baño, ets….
-E arkitektura tabata dinámiko. Komo konsekuensha di e uso di elemento di konstrukshon manera e bog i e pilá.
-E materialnan tabata hopi variá: piedra kortá, bloki mara ku waya, beton, klenker i palu… Ora ta’ tin tiki material tabata wòrdu tapa ku plachi di marmer òf mosaiko òf pintura.
-E arkitektura romano a usa e arte toskano, iosniko, Korintio, ounke e kos mas importante tabata e órden komponé, tambe tabata hopi frekuente e butamentu di materialnan riba otro den edifisionan grandi. Generalmente riba piso abou tabata wòrdu usa e arte toskano.
-E romanonan tabata innovador den área di arkitektura. E Introdukshon di materialnan nobo manera: beton i klenker, huntu ku e aparishon di e bog i e pilá den e trahamentu di edifisionan robusto i amplio.
-E arkitektura romano- imperial tabata tin edifisionan públiko hopi grandi. E lugánan kaminda e siudat tabata situá a haña e nòmber di siudat, edifisionan pa siña di e arkitektura fundamental i eskultura romano.
-E material ku awòrdu usa tabata hopi variá, pero e di mas grandi innovashon tabata e semènt, i e bloki. E semènt tabata un meskla di kalki, santu, restunan di piedra ku blòki i piedra. E Introdukshon di e semènt a hasi e konstrukshon di e edifisionan mas lihé, i a permití traha diferente forma i figura
Eduktonan romano[editá | editá fuente]
E romanonan a konstruí múltiple akueduktonan pa transportá awa na e siudatnan i e edifisionan industrial. E akueduktonan aki ta pertenesé na e logro di mas grandi di e roma bieu, i a optené un pouta tékniko, ku hasta den e añanan mil no a wòrdu igualá, hopi siudat prinsipalmente den afrika-nort ta usa te awendia. E akueduktonan bieu di e imperio romano pa nan suministro di awa. E romanonan a konstruí akueduktonan den nan imperio pa suministra awa na e siudatnan grandi. Roma mes ku tabata e siudat mas grandi tabatin e kosentrashon mas grandi di akueduktonan .E awa tabata bin p’aden di siudat pa diesun akueduktonan, konstruí den un periodo di 500 aña, i bou di e gobiernu di 36 emperador.
Orígen[editá | editá fuente]
E akueduktonan a wòrdu menshoná dor di e historiador griego, geógrafo, i filosofo Strabo komo e strukturanan ku a wòrdu bandoná pa e griegonan, i pa promé biaha usa pa e romanonan.
Fuentenan antiguo[editá | editá fuente]
Wowo di awa natural tabata abundantemente presente p’asina suministrá e siudat ku awa. Rònt di e fuentenan aki a wòrdu konstruí zuèmbatnan pa yuda reuní awa, kaminda e awa tabata na e fònteinan públiko. E romanonan a paga bon tinu na e manteshon i e adornonan di e fònteinan kaminda e romanonan por a haña awa. E fònteinnan frekuentemente a ser dediká na un dios òf un héroe pa motibu di lokual nan práktikamente taba’tin forsanan mágiko. E fònteinnan a bira un sorto di simbolo di státus.
E eskrito griego Pausinais van Lydie a pretendé ku un lugá no por a haña e titulo di siudat si e no ta disponé di semehante fònteinnan.
Konstrukshon[editá | editá fuente]
E largura total di e akueduktonan pa e siudat roma a wòrdu balorá entre 420 i 500 kilometer. No opstante solamente 47 km ta riba tera. E mayoría di e akueduktonan romano ta situá bou di tera e konstrukshon supteráneo aki tabata yuda tene e awa liber di malesanan i ala bes tabata protehá e siudat kontra atakenan enemigu. Ademas e awa tabata fresku. Bog
E bog arkada i bog seri ku generalmente ta wòrdu deskribí komo akueduktonan, no por konfundí nan. E bog arkada aki tin biaha den bàrios rei riba otro, a wòrdu konstruí huntu ku túnel pa garantisá e strom di awa riba terenonan iregular. E bognan tabata forma un punto krusial pa e stabilidat di e akuedukto. E puntonan di apoyo no por a wòrdu situá mei mei di un bog sino e akueduktonan lo a basha abou.
Kontròl[editá | editá fuente]
Riba distanshanan regular a wòrdu konstruí puntonan di kontròl i e kanalnan aki tabatin generalmente forma rektangular i proveé di trapinan chikitu, di moda ku asina un hende por a baha pa inspekshon. E inspekshon aki tabata kontene:
Limpiesa di e akueduktonan, kitamentu di ferfalk i kontròl di leknan òf destrukshon. E akueduktonan romano tabata sumamente smal, nan a wòrdu konstruí hopi haltu i riba nivel matemátiko i tékniko ku un deterioro di solamente 34cm pa km. E akuedukto romano tabata baha vertikal solamente 17m riba un largura di 50km.
Instrumèntnan di midi[editá | editá fuente]
Durante e konstrukshon di e akueduktonan romano a wòrdu usa hopi rekurso i hèrmentnan speshal. Un ehèmpel ta e Korobates ku a wòrdu usa pa paira e tereno promé ku e konstrukshon, e korobates tabata un opheto di palu, wantá dor di kuater pia, riba dje un plachi plat den kua un mitar sirkulo gravá, den uso e mitar sirkulo a wòrdu yená ku awa i e huki kaminda e awa lizu tabata situá. Otro medio di yudansa den konstrukshon di un akuedukto, tabata e Gromma e promé instrumènt matematiko pa midi ángulo règt e gormma den kareda di e siglo sinku promé ku kristu a bira antikuá(bira bieu) .
Despues nan a kuminsá usa e dioptra e instrumènt ku inisialmente a wòrdu usa den astronomía pa midi e ángulo entre e streanan frekuentemente komo un instrumènt pa indiká dos punto riba un seru ku tabata enfrente di otro den posishon horizontal i asina por koba un túnel règt esaki tabata efektivamente krusial pa un bon fluho di e awa.
Despues e chumbu tambe a wòrdu usa. Un peso di chumbu tabata kologá na un kabuya. E instrumènt aki a wòrdu usa pa wak si e muraya di e akuedukto tabata règt. E instrumènt aki ta wòrdu usa pa wak si e muraya di e akuedukto tabata regt. E instrumènt aki ta wòrdu usa te awendia.
Lugá di akueduktonan[editá | editá fuente]
Awa tabata komo komestibel hopi indespensabel pa e habitantenan romano. Pa e motibu aki den tur e partinan di e reino romano a wòrdu konstruí akueduktonan pa proveé e siudat ku awa di bebe limpi, loke a sobra di e akueduktonan aki nos por hañ’e den: Alemania, Fransia, Italia, turkia, Nòrt- Afrika, Siria i Israel. Den e paisnan situá bou di e nivel di laman no a wòrdu konstruí hopi akuedukto. Den e tempu ei tabata tin siudat grandi i tabata tin sufisiente awa di bebe for di otro riunan p.e Schelde, Maas, Rijn i Waal.
Italia[editá | editá fuente]
E suministro di awa di roma tabata semper un preokupashon grandi pa e emperador romano banda di otro asuntunan di estado. Hòmbernan eksklusivo ku tabata tin un bon reputashon , tabata responsabel pa e organisashon di e distribushon i abastesimentu di e awa. Banda di e final di e promé siglo e akueduktonan tabata suministrá 1.127.220 m^3 awa, sufisiente pa un mion romano, diaramente entre 600 i900 liter awa pa kada personan, e awa tabata ser parti dor di e estado i tabata propiedat di estado. Den algun siudat a kuminsá kobra impuesto pa e uso di awa.
E promé akuedukto (E aqua appia) a wòrdu konstruí dor di Appius Claudius nombrá Caecus ( e siegu) ku tambe a konstruí e di dos akuedukto ( via appia). E akuedukto tabata kla den e aña 312 promé ku kristu i tabata basá riba téknikanan ku e griegonan a apliká, el a bai di manera ku e bahada di awa tabata mantené e distribushon di awa , asina e punto di mas haltu semper tabata keda riba un nivel mas grandi ku e depósito, di otro manera e awa no lo a kuri pa abou. Dor di e diferensha di haltura (10 meter) e akuedukto tabata tin un largura di 16,5km, mientras e fuente tabata riba solamente un distansha di 11 kilometer. E di tres akuedukto a wòrdu konstruí den aña di 272 despues di kristu tabata tin 60 kilometer di largura i tabata en realidat e promé ehemplar di un akuedukto, pasobra e akuedukto aki tabata ménos basá riba téknikanan griego i mas paresí riba e akueduktonan ku nos ta konosé di e romanonan.
Fransia[editá | editá fuente]
Tambe den fransia a wòrdu konstruí akuedukto, for di kua ainda tin resto. E ‘Pont du Gard’ i e akuedukto di Gors. Nan ta pida pa pida trabou di konstrukshon ku un presishon inkreibel.
Hulanda[editá | editá fuente]
Den Hulanda a wòrdu konstruí un a akuedukto ku ta proveé e kampamentu di ehersito romano den Nijmegen. Ku un infrastruktura di serámika, dam i roi, akuedukto tabata kuri probabelmente for di e aktual seru den Nijmegen te ( aproksimadamente 5km den parti ost) e kampamentu di e ehersito romano.
Di e akuedukto mes no a keda ni un siñal posibelmente, pasobra el a wòrdu traha ku material no duradero manera: palu. Den Nijmegen mes a wòrdu haña un depósito di awa ku dor di su kapasidat ta mustra ku e akuedukto tabata hopi grandi.
Alemania[editá | editá fuente]
E pipa di awa den direkshon pa keulen ta mas o ménos 100km largu i a wòrdu konstruí dor di e emperador Hadrianus durante e promé siglo despues di kristu.
E distribushon tabata kuri for di Nort-eifel pa keulen, i tabata tin e meta pa suministrá keulen ku awa di bebe puru. Pa kuminsá konstruí e akuedukto den keulen e siudadano romano tabata tin mester di instrumèntnan di midi, i además un par di brùg inklusivo un di mas o ménos 1.4kilometer di largu
Músika den Roma[editá | editá fuente]
Roma for di su kuminsamentu a desaroyá i konsolidá komo un imperio militar, pero su kontribushon na e músika no ta un berdadero rebolushon. I ta ku ounke Roma a konkistá militarmente Gresia. E kultura griego a influenshá e imperio situá den e peninsula itáliko. E romano a limitá pragmátikamente na adoptá i aktualisá na su nesesidatnan i kustumber, e tradishonnan músikal di gresia, di e mesun manera ku nan a hasi ku e arte i e filosofía.
Na medida ku e tempu a pasa e imperio romano via di e asimilashon di e pueblonan konkistá manera: Syria, Egipto a asimilá nan instrumènt musikal, kustumber i base musikal adaptandonan ku e meta di traha seremonianan religioso i te hasta pa disfruta e goso di aktividatnan seksual. Pa e romanonan e arte i e músika tabata dirigí prinsipalmente na kos pragmátiko i sensual. E romanonan tambe a dediká hopi esfuerso pa e manisfestashon artístiko bira mágnifiko pa su grandura, splendor, ya ku su meta tabata e oumento di e goso di e sentido di bida. Esaki ta splika dikon, tur e kustumbernan , baile di e pueblonan konkistá dor die romanonan a kousa den e kultura romano konmoshon i atraktivo, danki na su vishon hedonistiko di e arte. Un ehèmpel ta e bailarina Gaditana di Hispania ku a wòrdu karakterisá pa su movementunan konsiderá komo luhurioso. E kustumbernan di e pueblonan akí tabata un fuente relevante di inovashon pa e romanonan. E selebrashon musikal tabata hopi importante den e Roma antiguo. Generalmente tabata selebrá fiesta kaminda tabata tin hopi músiko i koro ku tabata kanta melodia i kanto atraktivo. E músiko i akrobat romano tabata dibertí e pueblo romano ku nan Iokus (wega akrobátiko i musikal) kompaña pa músiko ku instrumènt manera: tamborein, chapi i otro instrumènt musikal.
Durante e temporada musikal akí a yega for di tur parti di e imperio ‘ músikona birtuoso, ku tabata ser respetám i konsiderá den tur e imperio, ya ku e músika tabata ser konsiderá komo un importante show ku tabata pone e músiko birtuoso akí gosa di kondishon i trato hopi speshal entre e romanonan. Entre e músikonan akí tabata tin músikonan griego remarkabel manera Terpnos, un sitarista (un hende ku ta toka e ‘citer’ uln)maestro di Neron, Polon i Misomedes di Creta. E instrumènt solista ku a wòrdu usa mas tantu ta e ‘citer’ i e ‘lier’ ku tabata paresí na un arpa, trahá di palu i ku dies kabuya i ta e promé instrumènt ku e beibel a menshoná.
Su forma i grandura tabata variá i su sonoridat tabata konsiderá komo un siñal di felisidat. E ‘citer’ ta un variashon di e ‘lier’ pero e ‘citer’ ta mas grandi i dip ku un sonoridat mas grandi. Otro instrumènt hopi instrumènt hopi importante, ta e Aulo Ku tin e forma di un flùit dòbel ku buraku chikitu.
Den e teatro e músika tabata hunga un ròl importante un flùit dòbel tabata kompaña semper e partinan kantá di e obra teatral.


c: text/html

text:
Tabata riba e fecha di 6 september 2017 cu nos hermana isla Sint Maarten a wordo azota pa horcan Irma y despues pa horcan maria. Sint Maarten tabata den un situacion di calamidad, sin coriente, awa y sin orden publico.
Tabata e momento ey cu e Colegio di Altocomisarionan di polis di reino hulandes a dobla manga, traha hunto y a manda un cantidad di polis pa hunto duna un man na Sint Maarten. For di Aruba a manda 30 polis cu voluntariamente a dicidi pa duna un man y re-stablece orden publico na Sint Maarten.
Awe despues di 2 aña nos a mira cu yudansa di e 30 polis tabata exitoso, Sint Maarten ta lantando bek riba pia. Y den e ocasion special aki minister di defensa hulandes a reconoce e 30 polisnan aki pa nan balentia y esfuerso cu un condecoracion real.
Na Mareniers Kazerne Savaneta a organisa un ceremonia special na unda tabata tin presencia di Vice-presidente di Parlamento Sr. Allan Howell, Minister di Husiticia Andin Bikker, Waarnemend Procurador Generaal Sr. Deutekom, Comandante di Mareniers Kazerne Savaneta Sr. Art Beekhuizen y Altocomisario di Polis Sr. Andrew Hoo.
“Nos por mira bek cu e agentenan policial di Aruba a haci un tremendo trabou, e medaya ta un reconocimento na unda a para schouder cu schouder cu e militarnan durante e trabaonan grandi di ayudo” segun e comandante.
Mi ta orguyoso cu 30 polis di Aruba cu no a pensa dos biaha y a dicidi cu ta yuda nos isla ruman cu ta den un necesidad grandi. Esaki ta loke nos ta para pe, pa yuda e ser humano y pa salvaguardia e orden publico” segun e Altocomisario di polis.
Presencia di amigonan, colega y famia a mira e ocasion special aki dedica pa nan sernan keri. Comunidad por ta orguyoso con maske chikito nos isla ta. Nos tin polisnan capacita y profesional para cla y prepara pa yuda nos ser humanonan den reino hulandes den cualkier calamidad. Union ta haci forsa y denunion hunto nos por logra mucho mas

robotstxt: allowed

filter: keep


text:
Kuenta blou – blue beads (2000)
Seri di Herensia Kultural
Sin embargo, ta e kímiko i historiador naturista W.G.N. van der Sleen a deskubrí orígen di tur e kuentanan blou tantu misterioso. Asina el a obligá museo i otro instansianan rònt mundu di adaptá nan deskripshonnan. Tur e kuentanan ku a haña na Hulanda, Fransia, Italia, India, Indonesia, Afrika, New York í na Sint Eustatius a resultá di ta trahá den e fábrika di glas di Jan Henrixz Soop na Amsterdam. Den tur kaso a usa komo materia prima potas, i no soda manera tabata kustumber. Esaki a despistá ekspertonan rònt mundu, pone ku nan tabata atribuí orígennan sumamente maravioso na e kuentanan.
E fábrika di Soop a traha di 1660 te 1670 spil i kuenta di rosario pa e kompania hulandes di India-Oriental (de Nederlandse Oost-Indische Compagnie), espesialmente pa ‘e pueblonan mas primitivo’. Nan tabata manda buska trahadónan di glas for di Murano i Venesia pa tal produkshon. Barkunan di e kompania tabata hiba e kuentanan rònt mundu. Pa el a proba ku ta trata di e mesun orígen, Van der Sleen a manda karta pa un kantidat di instansia i el a manda pida pida kuenta pa ‘Experimentale del Veto’ na Venesia analisá. Esaki a konstatá ku e kuentanan tabata di e mesun orígen. Investigashon mas aleu a mustra ku semper a haña e kuentanan na superfisie, i hustamente den besindario di e lugánan kaminda ‘Nederlandse Oost-Indische Compagnie’ a ehersé komèrsio for di 1660. Segun e manifiestonan bordo di barku, tabata transportá e pida pidanan di glas komo balaster. Den e époka ei Sint Eustatius tabata un sentro komersial importante pa Europa, Afrika i tur e dos Amérikanan. Despues ku Cristóbal Colón a deskubrí e isla akí na 1493, el a pasa 22 biaha di un man pa otro, man di hulandesnan, fransesnan i inglesnan. Na siglo 17 i 18 tabatin tur dia un 150 barku den haf di Sint Eustatius. E isla tabata floresiente i a haña p’esei e nòmber ‘The Golden Rock’.
Afrikanunan esklavisa tambe tabata forma parti di e merkansia. E mes kuentanan ku kua tabata kumpra e katibunan a sirbi despues ora nan a haña nan libertat, komo medio di pago pa nan trabou.
Hopi promé ku esei, hulandesnan a paga indjannan trinta kuenta blou pa Manhattan!
Meskos ku otro artefakto ku hende a topa na Sint Eustatius, manera skèrf di serámika i porselana hulandes, ingles i franses, te ainda por haña e kuentanan blou na playanan na e Islariba akí. E kuentanan tin sinku kantu. Esunnan mas largu ta midi un inch (2,54 sèntimeter). Tabata traha e produktnan akí di glas na rei largu i despues kibra nan. Ademas di kuenta ènkel sa haña dòbel tambe tin biaha, kaminda e rei no ta kibrá. Industria di turismo na e isla ta trahando di e kuentanan prenda di adorno pa bisti. Si ora un hende ta kana keiru e paga tinu, lo e por yega na pasa kuenta forma su propio koyar.
Museo di ‘The St. Eustatius Historical Foundation’ tin un kolekshon ekstenso di ‘blue beads’, i señora Gay Soetekouw-McAllister, direktris di e museo, por duna ainda muchu mas detaye di nan.


text:
2 dia so pa bo cumpra bo ticket pa participa na e proyecto di Bicicleta, Bus, Caminata y Zumba cu Cruz Cora April 26 2015 pa 9 or am.
Cruz Cora Aruba tin e grato placer di invita tur amantenan di bicicleta, Zumba, Caminata, deportista nan en general, Parlamentario, Minister, Dokter, Abogado, Maestro, tur Fundacion y organizacion Social, School Basico y Secundario, Universidad, Radio Emisora, Oficinista, Taxista, Prensa, Grupo di Carnaval, Banda Musical, Mariniers, Korps Politie Aruba, Servicio di Impuesto y Aduana, SVB, Departamento di Financien,Aero Puerto, WEB, SETAR, ELMAR, Departamento di Cultura, DOW, AZV, Arbeidzaken, FCCA, Ambtenaar en general, Hospital, Special Olympics, Cas di hende Grandi, Grupo di Baile, Banco, Sector Hotelero y Restaurant, Scout, Supermercado, Pacuz, Tienda nan y Pueblo di Aruba en general pa bin participa na nos prome evento di Paseo ariba bicicleta, Zumba, Caminata y pa esun nan cu no por cana ni corre bicicleta y kier ta den e ambiente y sostene Cruz Cora Aruba lo bai tin un Bus pa hiba bo conoce un parti di bo isla. E evento aki ta tuma luga Diadomingo 26 April 2015 pa 9 am saliendo for di Edificio di Cruz Corra na Pedro Gallegostraat 12-14 na Dakota pariba di oficina di Stichting Arubaanse Carnaval (SAC). Pa participa ta Afl 10, 00 pa persona y lo haña un t-shirt mientras tin den stock.
Ticket ta obtenibel na Runners, Tribike y Cruz Cora durante oranan di trabou te cu 8.30 pm of Sharine Geerman 5934249.
Persona nan cu no por cana y ta interesa pa bai den BUS por jama Sharine Geerman. Di 70 luga cu tin pa Bus ta 14 luga so a keda ainda.
E meta d’e evento aki ta pa pasa hunto un rato ameno y pa recauda fondo p’asina Cruz Corra por sigui yuda nos comunidad di Aruba.
Pasa cumpra bo ticket mas pronto posibel y yuda “Mobiliza Nos pa Nos por Mobiliza otro”
Oranjestad-Cruz Cora, Pedro Gallegostraat, Caya Avenida Milo Croes, Stadionweg, Plaza Betico Croes, Vondellaan, Rotonde las Americas, L.G.Smith Blvd te cu Wendy’s Palm Beach, Keito, Koyari, San Miguel, Bubali, Caya Musica, Pos Abao, Bushiri, Madiki, Lucianitastraat, Sta Helenastraat, Rotonde Caya Ernesto Petronia, Rotonde de La Sallestraat, Verbindingsweg, Vondellaan, Rotonde Las Americas, Stadionweg, Avenida Milo Croes pasa pabow di Home and Nature y termina na Cruz Cora na Pedro Gallegostraat.
Caminata 5.5 Km:
Cruz Cora, Pedro Gallegostraat, Caya Avenida Milo Croes, Wilhelminastraat, Weststraat. J.G. Emanstraat, Van Leeuwenhoekstraat, Adriaan Lacle Blvd, Avenida Milo Croes, pasa pabow di Home and Nature y termina na Cruz Cora na Pedro Gallegostraat.
Paseo den Bus ta un paseo dor di nos dushi isla.
“Mobiliza Nos pa Nos por Mobiliza otro”


text: 6 Mas despues, David a bolbe reuní tur e mihó sòldánan di Israel. Na tur, el a reuní 30.000 hòmber.2 Anto David i tur e hòmbernan ku tabata huntu kuné a sali bai Baale-Huda pa kohe e arka di e Dios berdadero. Ta dilanti di e arka akí, hende tabata invoká nòmber di Yehova, Dios di e ehérsitonan, kende ta sintá riba su trono, ariba* di e kerubinnan.3 Nan a pone e arka di e Dios berdadero riba un garoshi nobo, i nan a bai kuné for di kas di Abínadab, ku tabata situá riba un seritu. Uza i Ahio, e yu hòmbernan di Abínadab, tabata guia e garoshi nobo.4 Sí, nan a bai ku e arka di e Dios berdadero for di kas di Abínadab, ku tabata situá riba un seritu. Ahio tabata kana dilanti di e arka.5 Anto David i tur e israelitanan* tabata selebrá dilanti di Yehova. Nan tabata toka vários sorto di instrumènt trahá di palu di yenefer i tambe arpa, otro instrumènt di kuèrdè, tamburein, sistro i simbal.6 Awor, ora nan a yega e plenchi di bati kosecha* na Nákòn, e toronan a hera di laga e arka kai. Uza a saka man i wanta e arka di e Dios berdadero.7 Yehova a rabia masha pisá ku Uza. Uza a mustra un gran falta di rèspèt, p’esei e Dios berdadero a mat’é einan mes. Asina Uza a muri banda di e arka di e Dios berdadero.8 David a rabia* debí ku Yehova a kastigá Uza. Anto te dia djawe, e lugá ei yama Péres-Uza.*9 E dia ei, David a haña miedu di Yehova. El a bisa: “Kon mi por trese Arka di Yehova kaminda mi ta biba?”10 David no tabata ke trese Arka di Yehova serka dje na Stat di David, kaminda e tabata biba. El a laga nan hiba e arka na kas di Óbèd-Édòm. Óbèd-Édòm tabata di Gat.*11 Arka di Yehova a keda tres luna na kas di Óbèd-Édòm di Gat. Anto Yehova tabata bendishoná Óbèd-Édòm i tur e hendenan di su kas.12 Un dia, Rei David a haña e siguiente mensahe: “Yehova a bendishoná kas di Óbèd-Édòm i tur loke ta pertenesé na Óbèd-Édòm pasobra e arka di e Dios berdadero ta na su kas.” Pues, kontentu di dje, David a bai kas di Óbèd-Édòm pa buska e arka di e Dios berdadero pa el a trese e arka na Stat di David.13 Ora e hendenan ku tabata karga Arka di Yehova a dal seis paso, David a sakrifiká un toro i un bestia gòrdá.14 David tabatin un efòt di lenen bistí,* i e tabata baila drei rònt ku hopi entusiasmo dilanti di Yehova.15 Bou di gritu di alegria i tokamentu di kachu, David i tur e israelitanan* a transportá Arka di Yehova.16 Awor, ora nan tabata drentando Stat di David ku Arka di Yehova, Míkal, yu muhé di Saul, tabata pará den bentana ta wak abou. El a mira Rei David ta bula i baila drei rònt dilanti di Yehova. Anto el a despresiá David den su kurason.17 Nan a trese Arka di Yehova, i nan a pon’é den e tènt ku David a laga harma pa e arka. Anto David a ofresé ofrenda kimá i sakrifisio di pas* na Yehova.18 Ora David a kaba di ofresé e ofrendanan kimá i e sakrifisionan di pas, el a bendishoná e pueblo den nòmber di Yehova di e ehérsitonan.19 Anto el a duna tur hende, sí, tur israelita, kada hòmber i kada muhé, un pan rondó, un bola di dadel i un bola di rasenchi. Despues, tur hende a bai nan kas.20 Ora David a bai kas pa bendishoná e hendenan di su kas, Míkal, yu muhé di Saul, a bin top’é. Míkal a bisa David: “Esta nèchi Rei di Israel a komportá su mes awe. El a kita su pañanan* dilanti di e kriánan di su sirbidónan, manera un hende sin sintí lo a hasi!”21 David a bisa Míkal: “Ta pa Yehova mi tabata baila. El a skohe ami na lugá di bo tata i na lugá di tur e hendenan di bo tata su kas. Yehova a nombra mi komo gobernante pa goberná su pueblo Israel. P’esei, lo mi selebrá dilanti di Yehova.22 Lo mi humiá mi mes mas ainda, i lo mi rebahá mi mes den mi mes bista. E kriánan ku bo a papia di dje sí lo onra mi.”23 Anto Míkal, yu muhé di Saul, a keda sin yu te dia ku el a muri.


text:
WILLEMSTAD — E selekshon nashonal di vòlibòl ku e weekend aki a kompetí den e di promé ronda pa klasifikashon Mundial den Grupo C na Port-au-Prince, Haiti despues di a gana di tantu US Virgin Islands komo Cayman Islands ku skor konvinsente di 3-0 ayera a kai na man di e selekshon di kas ku skor di 3-0.
Kontra tantu Virgin Islands komo Cayman Islands e ekipo di Kòrsou a hunga un tremendo partido ku e kapitan Anderson Prosper destakando en grande. E ekipo kompleto a funshoná den ámbos partido. Ayera tardi si den e partido final kosnan no kièr a sali i Haiti a probechá di e falta di konsentrashon den nos selekshon i ta derota esaki ku skor di 3-0.
E selekshon di Haiti ta sali gana e promé set ku skor di 25-21, pero den di dos set mester a bini di atras pa doblega nos selekshon nashonal ku skor pèrta di 27-25. Den e di tres set e selekshon di Haiti a bolbe sali desidido i ku bon atake I bou di animashon di nan públiko a krese pa bin derota e seksteto kurasoleño ku skor di 25-19. Apesar di a pèrdè den final e selekshon fuera di e título di sub-kampeon ta bin kas ku 4 premio individual. Anderson Prosper, Jurcham Meulens i Ernaldo Mota ku 2 premio.
E selekshonnan di Haiti komo Kòrsou awor ta pasa pa e siguiente ronda na yüli 2017 na Kingston, Jamaica. E ronda na Jamaica ta sirbi pa e klasifikashon pa Mundial 2018 i tambe pa e kampeonato di Cazova.
E selekshon nashonal ta yega awe nochi 18:40pm for di Port-au-Prince.


text:
ORANJESTAD (AAN): Con Aruba ta mirando su turismo pa proximo lunanan y despues?
Tin varios aspecto aki, y e.o. pa mehora e servicio cu e sector di Horeca ta ofrece na bishitantenan den exterior, tin algun paso cu tin di tuma na corto plazo.
Den un entrevista cu Tisa LaSorte, kende ta president y CEO di Asociacion AHATA, el a mustra cu tin cambio pa haci, den sentido pa mira con ta atrae mas empleado pa por duna e servicio optimal. Pero e bista awor pa siguiente lunanan ta basta positivo.
“Pa resto di e aña aki y pa 2023, te awor e bista ta positivo y unico miedo cu tin ainda, cu por pone hende bira tiki dudoso den futuro, ta cu tin inflacion pisa rond mundo, y na Aruba nos ta importa inflacion, y esey ta algo cu ta duna e comerciantenan miedo, y cu por crea recesion na Merca, y esey lo por afecta nos atrobe,” LaSorte a indica.
Tin miedo cu Aruba lo por sigui bira mas caro, y e ora bo ta haya menos turista cu lo viaha debi na e recesion, y tin Gobierno di Aruba tambe papiando di reforma fiscal pa 2023 cu por empeora e inflacion.
Esey ta e miedonan cu hopi profesional den mundo di Horeca tin actualmente, y pesey kizas bo tin hopi compania cu ta prefera di warda pa mira kico ta bay pasa, prome cu nan inverti mucho mas.
Ainda AHATA ta busca forma pa sigui haya solucion pa algun problema cu ta existi. Segun LaSorte, ainda nan ta wardando pa regulacion keda cla pa atende asuntonan di UTV cu tin keho keto bay riba dje.
Tambe AHATA ta kere cu lo por haci mucho mas pa reglamentonan mas estricto pa cu comportacion di companianan riba lama den areanan turistico, pasobra seguridad semper ta algo di importancia. Corda cu turistanan semper kier sinti nan mes safe na beach of cualkier otro lugar cu nan acudi na dje na nan destinacion.
Aki no ta papia djis di crimen, etc., pero pa tin bon iluminacion, voetpad, y lugar pa nan cana liber. Un di e cosnan cu semper a boga pe y cu a haci Aruba popular, ta cu “Aruba ta user-friendly”! Esey ta danki na e hecho cu tur hende ta papia Ingles, papia Spaño, ta acepta Dollars, ta facil pa yega cu hopi aerolinea, etc.
Sinembargo si e no ta safe, e ora nada di esey ta importante. Pasobra parti di e user-friendly aki ta cu e isla mester ta sigur, y sin esey e lo por haci hopi daño na turismo.
Seguridad pa turistanan den areanan hopi bishita, tin di keda como un prioridad.


text:
E ta e celebracion mas grandi na Aruba. Parti di nos cultura. Tur aña, for di Fakkel optocht te cu kimamento di Momo, nos ta baila, canta, disfrasa y gosa di Carnaval. Pero kico ta e origen di Carnaval? E contesta mas simpel y cortico lo ta: Africa. Pa un contesta mas profundo y interesante, sigui lesa.
Kemet
Un version comun di e origen di Carnaval ta cu e origen ta festivalnan pagano den e tempo anciano di Egipto (e tempo ey ‘Kemet’), parti Noord di Africa. Cu e festival aki, paganonan tawata celebra e fin di winter y comienso di primavera. Griego y Romanonan a observa e tradicion aki y asina e tradicion a yega na Europa. Na Europa e celebracion a sigui desaroya. E Romanonan a duna e celebracion significacion religioso (Catolico). E festival pa celebra fin di winter y comienso di primavera a bira un fiesta prome cu Cuaresma pa gosa di loke sacerdotenan tawata bisa pa no haci durante Cuaresma. Historiadonan ta kere cu aki e celebracion a haya e nomber Carnaval, cual historiadonan ta kere ta bin for di e palabranan Latino carne (carni) y vale (‘ayo’).
Bacchanalia
Tambe mester menciona e festival Romana Bacchanalia. Esaki tawata un festival di Bacchus (Baco), e dios Griego/Romano (Griegonan tawata yama e dios aki Dionysos. Bacchus ta ‘e dios di biña, libertad, extasis religioso, fertilidad, teatro y locura’. E festivalnan aki tawata tuma luga den secrecia (culto). Segun Titus Livius Patavinus (Livy), un historiado Romano, Bacchanalia tawata inclui actonan violento y sexual, incluyendo abuso sexual. Historiadonan mas recien no ta convenci cu tur loke Livy a skirbi ta cuadra y ta considera Livy su interpretacion ‘a lo menos tendencioso’, probablemente motiva pa su propio pensamentonan conservativo. Loke si por bisa cu mas siguridad ta cu ‘bacchanalia’ ta for di unda e palabra hopi usa durante nos carnaval ‘bacanal’ ta origina, y cu e tin un laso cu carnaval.
‘Segundo origen’
Ora Europeanonan a colonisa e continentenan Americano, incluyendo Caribe, nan a trece diferente tradicion ‘Europeo’, entre nan e carnaval manera nan tawata conoce. E carnaval aki, cu tin su raiznan den parti Noord di Africa, a absorba influencia Europeo den Europa. Pa medio di colonisacion e carnaval aki a yega Caribe y e continentenan Americano.
Un desaroyo hopi negativo a haci cu e carnaval aki lo encontra un ‘segundo’ origen pa loke ta trata carnaval na Caribe y paisnan (Latino-)Americano: esclavitud.
Den partinan West y Central di Africa, celebracionnan cu baile, musica y disfras, tumando luga pafo, tawata tradicion. Tambe tawata tin e tradicion cu, durante e celebracionnan aki, tawata tin diferente famia/grupo, y cada famia/grupo ta bisti un cierto manera y ta move hunto. E aspectonan aki ta diferente cu e custumber Europeo di haci fiestanan carnavalesco di mascarada paden, y sin e caracteristica di ‘gruponan’. West Africa tambe ta for di unda kaiso a origina (loke despues a desaroya den calypso na Trinidad).
Miyones di Africano cu colonistanan Europeano a transporta pa Caribe pa traha como esclavo a bin for di e partinan west y central di Africa. E Africanonan aki den hopi caso tawata wordo prohibi di sigui cu nan tradicionnan Africano. Pero ora e oportunidadnan tawata presenta, tradicionnan Africano a sigui wordo practica. Nan descendientenan tambe a influencia y desaroya tradicionnan di e generacionnan Africano prome cu nan.
Tene na cuenta cu esclavonan tawata bin di diferente comunidad y parti di Africa, cu similaridadnan cultural pero tambe diferencia. Colonistanan Europeo tambe ta di diferente parti (Europeo) y a ocupa diferente isla den Caribe y diferente parti di e continentenan Americano. Pues diferente desaroyo cultural por a tuma luga simultaneamente. Cu tur e diferente influencianan, Caribe y diferente parti di e continentenan Americano a bira ‘tera fertil’ pa transformacion y desaroyo di celebracionnan ‘carnavalesco’. A base di e diferente origennan y e balansa entre e diferente influencianan na diferente isla y pais, diferente celebracionnan carnavalesco a tuma luga y desaroya.
Durante e siglonan cu a pasa, varios celebracion carnavalesco a inicia, termina, treci bek, transforma y desaroya den e estilo carnavalesco mas renombra mundialmente.
Celebracion mundial
Awendia tin mas cu 50 pais cu ta celebra carnaval den un of otro forma. E carnaval mas grandi di mundo ta e carnaval di Rio de Janeiro, Brasil, conoci pa su Samba, luho, carosanan gigantesco y trahenan sexy.
Kemet
Un version comun di e origen di Carnaval ta cu e origen ta festivalnan pagano den e tempo anciano di Egipto (e tempo ey ‘Kemet’), parti Noord di Africa. Cu e festival aki, paganonan tawata celebra e fin di winter y comienso di primavera. Griego y Romanonan a observa e tradicion aki y asina e tradicion a yega na Europa. Na Europa e celebracion a sigui desaroya. E Romanonan a duna e celebracion significacion religioso (Catolico). E festival pa celebra fin di winter y comienso di primavera a bira un fiesta prome cu Cuaresma pa gosa di loke sacerdotenan tawata bisa pa no haci durante Cuaresma. Historiadonan ta kere cu aki e celebracion a haya e nomber Carnaval, cual historiadonan ta kere ta bin for di e palabranan Latino carne (carni) y vale (‘ayo’).
Bacchanalia
Tambe mester menciona e festival Romana Bacchanalia. Esaki tawata un festival di Bacchus (Baco), e dios Griego/Romano (Griegonan tawata yama e dios aki Dionysos. Bacchus ta ‘e dios di biña, libertad, extasis religioso, fertilidad, teatro y locura’. E festivalnan aki tawata tuma luga den secrecia (culto). Segun Titus Livius Patavinus (Livy), un historiado Romano, Bacchanalia tawata inclui actonan violento y sexual, incluyendo abuso sexual. Historiadonan mas recien no ta convenci cu tur loke Livy a skirbi ta cuadra y ta considera Livy su interpretacion ‘a lo menos tendencioso’, probablemente motiva pa su propio pensamentonan conservativo. Loke si por bisa cu mas siguridad ta cu ‘bacchanalia’ ta for di unda e palabra hopi usa durante nos carnaval ‘bacanal’ ta origina, y cu e tin un laso cu carnaval.
‘Segundo origen’
Ora Europeanonan a colonisa e continentenan Americano, incluyendo Caribe, nan a trece diferente tradicion ‘Europeo’, entre nan e carnaval manera nan tawata conoce. E carnaval aki, cu tin su raiznan den parti Noord di Africa, a absorba influencia Europeo den Europa. Pa medio di colonisacion e carnaval aki a yega Caribe y e continentenan Americano.
Un desaroyo hopi negativo a haci cu e carnaval aki lo encontra un ‘segundo’ origen pa loke ta trata carnaval na Caribe y paisnan (Latino-)Americano: esclavitud.
Den partinan West y Central di Africa, celebracionnan cu baile, musica y disfras, tumando luga pafo, tawata tradicion. Tambe tawata tin e tradicion cu, durante e celebracionnan aki, tawata tin diferente famia/grupo, y cada famia/grupo ta bisti un cierto manera y ta move hunto. E aspectonan aki ta diferente cu e custumber Europeo di haci fiestanan carnavalesco di mascarada paden, y sin e caracteristica di ‘gruponan’. West Africa tambe ta for di unda kaiso a origina (loke despues a desaroya den calypso na Trinidad).
Miyones di Africano cu colonistanan Europeano a transporta pa Caribe pa traha como esclavo a bin for di e partinan west y central di Africa. E Africanonan aki den hopi caso tawata wordo prohibi di sigui cu nan tradicionnan Africano. Pero ora e oportunidadnan tawata presenta, tradicionnan Africano a sigui wordo practica. Nan descendientenan tambe a influencia y desaroya tradicionnan di e generacionnan Africano prome cu nan.
Tene na cuenta cu esclavonan tawata bin di diferente comunidad y parti di Africa, cu similaridadnan cultural pero tambe diferencia. Colonistanan Europeo tambe ta di diferente parti (Europeo) y a ocupa diferente isla den Caribe y diferente parti di e continentenan Americano. Pues diferente desaroyo cultural por a tuma luga simultaneamente. Cu tur e diferente influencianan, Caribe y diferente parti di e continentenan Americano a bira ‘tera fertil’ pa transformacion y desaroyo di celebracionnan ‘carnavalesco’. A base di e diferente origennan y e balansa entre e diferente influencianan na diferente isla y pais, diferente celebracionnan carnavalesco a tuma luga y desaroya.
Durante e siglonan cu a pasa, varios celebracion carnavalesco a inicia, termina, treci bek, transforma y desaroya den e estilo carnavalesco mas renombra mundialmente.
Celebracion mundial
Awendia tin mas cu 50 pais cu ta celebra carnaval den un of otro forma. E carnaval mas grandi di mundo ta e carnaval di Rio de Janeiro, Brasil, conoci pa su Samba, luho, carosanan gigantesco y trahenan sexy.
Carnaval di Brasil
Trinidad su carnaval a desaroya cu otro influencianan, entre nan Frances, cu musica diferente: Calypso, y despues Soca. Un otro influencia den e carnaval di Trinidad ta influencia di India (Hindu), por ehempel Chutney Soca. E carnaval di Trinidad a influencia otro islanan Caribense grandemente.
Islanan Caribense-Frances manera Martinique y Guadaloupe ta celebra Mardi Gras, cual ta significa ‘diamars gordo’ na Frances, referiendo na e diamars prome cu diaranson di shinishi. Na e islanan aki variacionnan di zouk ta resona durante nan paradanan. E Mardi Gras mas conoci mundialmente ta esun di New Orleans (Merca), un region cu tambe a experiencia colonisacion Frances.
No tur celebracion ‘carnavalesco’ tin e aspecto Romano di ‘carne vale’, esta pa gosa di loke no mag haci durante Cuaresma. Na Barbados tin Crop Over, cual a origina como un celebracion di cosecha, y a transforma cu influencia di entre otro Trinidad, cu Calypso y Soca como e musica principal. Crop Over ta wordo celebra di juni pa augustus.
Robyn Rihanna Fenty cla pa participa den parada di Crop Over na Barbados. Rihanna ta regresa na su isla natal regularmente y su participacion den e paradanan a aumenta e popularidad di e Crop Over di Barbados.
Bahamas ta celebra Junkanoo, un celebracion di cual historiadonan no ta sigur di su origen, pero e pensamento mas comun ta cu esclavonan a cuminsa cu e celebracion aki ora nan tawata haya algun dia liber den temporada di Pasco. Junkanoo ta tuma luga riba 26 di december (Boxing Day), 1 di januari y tambe durante zomer. E tradicion di Junkanoo a yega na Merca tambe, na unda Americanonan descendente di Bahamas a introduci e tradicion y awendia ta tuma luga na Miami (juni) y Key West (october).
Carnaval den su forma Caribense a haya su caminda bek pa Europa tambe. Dos ehempel conoci ta e Notting Hill Carnival na London (augustus) y Zomercarnaval di Rotterdam (juli).
Hulanda tambe tin su carnaval tradicional (prome cu Cuaresma) cu ta wordo celebra en grande especialmente den e partinan zuid di Hulanda.
Carnaval di Hulanda
Den e continente Africano celebracionnan carnavalesco ta tuma luga na varios pais. Por ehempel, Swaziland tin celebracionnan tradicional. Na Calabar, un ciudad den Nigeria, carnaval a haya un proposito turistico. Desde 2004 e ciudad aki ta organisa e Calabar Carnival y ta mercadea esaki como ‘Africa's Biggest Street Party’. Calabar Carnival ta tuma luga den december y ta parti di un vision pa haci Calabar un ‘hub’ di turismo y hospitalidad.
Asina tin hopi mas pais cu ta celebra carnaval den un of otro forma, incluyendo Hapon, Canada, Venecia, Suisa, Alemania, Tenerife (Islanan Canaria, Spaña), Angola, Sur Africa, Goa (India), Bolivia, Colombia, Cuba, Haiti, Republica Dominana, Sint Maarten y hopi mas.
Asina tin hopi mas pais cu ta celebra carnaval den un of otro forma, incluyendo Hapon, Canada, Venecia, Suisa, Alemania, Tenerife (Islanan Canaria, Spaña), Angola, Sur Africa, Goa (India), Bolivia, Colombia, Cuba, Haiti, Republica Dominana, Sint Maarten y hopi mas.
Carnaval di Calabar, Nigeria
Aruba
Tawata na 1954 cu Aruba a haya su prome ‘temporada carnavalesco’ den un forma organisa cu diferente festival chikito. Pero prome cu 1954 cierto actividad carnavalesco tawata tuma luga caba. Por ehempel, e prome parada di Tivoli a tuma luga na Oranjestad na februari 1944. Pa yega mas serca di e introduccion inicial di carnaval na Aruba, nos tin cu bay bek na e decada 1920, ora imigrantenan di Trinidad y otro islanan a bin traha na refineria Lago. Hopi di nan a establece nan mes serca di Lago, den San Nicolas y vecindario. Aki ta unda carnaval na Aruba tin su raiznan. Esaki tambe ta con Calypso a wordo introduci na Aruba.
E carnaval di Aruba, mescos cu di otro pais, tin varios influencia cu a dun’e su caracter unico. Un bon ehempel di esaki ta e desaroyo musical di Aruba su carnaval. Na Aruba, Calypso y Soca a encontra influencia di e cultura musical di Aruba. Cu tempo esaki a conduci na variacionnan distinguibel di Calypso y Soca. Awendia keto bay por ripara con bandanan di Aruba, cu ta toca otro genero di musica durante aña y ta usa diferente instrumento compara cu bandanan di otro isla, ta duna Soca un toke diferente. Por scucha influencianan Crioyo, Africano y Latino, diferenciando e ‘Soca di Aruba’ for di otro islanan. Musiconan manera Claudius Philips, Hildward Croes y Antoni Gario a desaroya estilonan unico cu a bira un parti esencial di nos carnaval.
Cu tempo, Tumba tambe a cuminsa zona durante temporada di carnaval. Un Tumba diferente cu e Tumba folklorico. E Tumbanan carnavalesco di Aruba ta hopi similar, pero toch un tiki diferente, cu e Tumba di nos isla ruman Corsou. Corsou tambe ta celebra carnaval en grande y tin un desaroyo musical interesante caminda e influencia di ritmonan Africano ta resalta.
Carnaval 63, Aruba
Carnaval ta un celebracion tanto mundial como local, cu un gran variedad di influencia y incorporacion di diferente cultura. Ta keda na cada pais carnavalesco pa conserva y desaroya su carnaval.


text:
OSLO — Segun informashonnan, e atakante di Kòrsou, Rihairo Meulens a yega na un akuerdo di un aña ku ekipo di Raufoss. Meulens for di yanüari di aña aki tabata sin ekipo pero resientemente e atakante di 27 aña tabata riba un periodo di prueba ku Raufoss. e ekipo di Raufoss ta den di dos divishon di futbòl na Noruega.
Aña pasa Rihairo pasa tempu ku e ekiponan di Rapid Bucharest na Romania i tambe ku e ekipo di Zira FK na Azerbeidjan.
Rihairo a keda konvoká na nuebe okashon pa e selekshon di Kòrsou i a anotá na tres okashon. Te ainda nos no a risibí informashon ku Meulens a keda konvoká pa e selekshon nashonal ku lo forma parti di e eliminatorionan pa Kopa Karibe 2017.


text:
ORANJESTAD- 6 november 2021. Entrante diadomingo 7 di november Curaçao lo wordo kita for di riba e lista di paisnan cu ta wordo considera di risico halto pa Aruba. E cambio aki significa cu residente di Aruba y Curaçao cu ta biahando for di Curaçao pa Aruba no mester presenta un test di COVID-19 negativo mas pa drenta Aruba si nan ta vacuna. Es cu NO ta vacuna SI mester sigui presenta un test di COVID-19 negativo pa drenta Aruba si ta biahando for di Curaçao pa Aruba.
Durante e proseso di yena e ED Card online e pasahero lo tin e posibilidad di upload su certificado di vacunacion of su test di COVID negativo.


text:
WILLEMSTAD — Despues ku awaseru a empedi e weganan di djabierne i djasabra pa sigi, pero ajera djadumingu si den un dushi weer e kampionato hubenil a kontinua ku 4 partido.
Resultadonan djadumingu 25 febr:
Den e prome 2 partidonan e ekipo di Pichingolo Nissan ta gana fasil di Souax Gil’sport (2) ku skornan di 17 pa 2 i 22 pa 5. Picher ganador di e prome wega a resulta Ashanty Alaxandre i miho na bate e mes a bai di 2-2. Den di dos wega Arjenette Bernardus a gana. Miho bate Anais Piar di 2-2. Pa Souax Daisheline Daal komo miho bate di 2-1.
Despues Souax Gilsport (1) tambe ta gana 2 partido di e ekipo di Starosa Angels Vanddis(2) ku skornan di 8 pa 1 i 8 pa 2. Picher ganador di e prome wega a resulta Kiara Domacasse i miho bate Genesis Scharbaai i Dianthe Gibbes di 2-1. Pa Starosa Angels Vanddis(2) miho bate a resulta Lidiane Chirino i Quinlin Curiel di 3-1.
Den di dos partido Kiara Domacasse a bolbe gana i miho na bate a resulta Rianthe Winklaar di 2-2.


text:
E sesionnan ta como muestra di gradicimento cu un enfoke special riba inspira y empodera a traves di musica
Riba dialuna 19 y diamars 20 di september proximo, como parti di un esfuerso conhunto entre Aruba Tourism Authority (A.T.A.) y Aruba Hotel and Tourism Association (AHATA), ta organisa algun sesion special dedica na parti di e sector di turismo y hospitalidad. E evento ta tuma luga den Las Palmas Ballroom di Holiday Inn Aruba Resort & Casino. Mirando cu e espacio ta limita, a pidi companianan pa scoge e empleadonan cu lo participa na e sesionnan aki.
Recientemente CEO di A.T.A. y CEO di AHATA tabata presente na un evento pa scucha e artista Levi Silvanie. For di e evento ey a bin cu e idea pa ofrece un experiencia similar na e empleadonan di sector turistico. Dia 27 di september ta Dia Mundial di Turismo y ta precisamente den e cuadro ey cu a opta pa dedica mas atencion y ofrece e sesionnan aki como muestra di aprecio pa tur nan esfuersonan.
E concepto ta encera cu lo ofrece diferente sesion auditivo cu artista Levi Silvanie, caminda lo crea experiencia cu lo inspira y empodera. E impacto cu ta desea di haya lo ta posibel a traves di su musica combina cu dialogo.
A.T.A. y AHATA sa cu e trayectoria di pandemia no tabata uno semper facil pa un y tur, cual sigur ta aplicabel pa e sector di turismo. Pa medio di inspira, motiva y empodera kier para keto unrato, gradici y contribui na bienestar mental di esnan cu ta ofrece servicio na nos bishitantenan.
E desaroyo di turismo sostenibel ta basa principalmente den e capacidad di nos hendenan pa sigui insipra nan mes door di brinda y comparti vibra positivo y feliz na e bishitante. Pues esaki ta un inversion valioso den recurso humano, un inversion cu ta apoya nan bienestar y cu ta enrikece e experiencia di “One Happy Island”. Esaki lo ta un forma di duna bek, ademas di duna un impulso y apoya e industria.
Tocante Levi Silvanie
Levi Juda Nathaniel Silvanie a nace na Corsou dia 7 di november 1987. E ta un artista, ta crea musica, ta conta storia, alabes ta escritor y ‘creative entrepeneur’. Silvanie a dal un “jump” den e mundo di farandula despues di a lansa su prome cancion titula “Bek” na aña 2010. Despues el a lansa su album “Different”. E album aki ta contene e cancion popular “Djis mi mes”.
E musica di Levi ta un combinacion di diferente estilo y genero, un tiki di folk, poco pop y un tiki di jazz. E ta agrega su background Caribense p’asina haya un combinacion unico. Silvanie ta
canta na Ingles y na su idioma natal Papiamentu. Su muziek ta yena cu vibra positivo.


text:
“For di añanan 1985 ora e pais tabata den multiple crisis severo y cu tabata exigi cambionan structural, pueblo no a conoce un gobierno cu asina un falta di urgencia, falta di creatividad, falta di iniciativa, falta di forsa moral y falta di credibilidad, manera cu tin awor aki aña 2022!
Ta tristo, cruel pero berdad! Ta henter PUEBLO ta sufri pa e motibonan aki!
E solo hecho cu mientras cu e pais ta den e pandemia ainda, bibando di placa fi’a di Hulanda y den pleito constante cu Hulanda, e Minister encarga entre otro cu financia publico, ta organisa un mini-carnaval y e mes ta “jump-up”como si fuera cu ta coy fiesta tin, mientras cu e pais ta den un pandemia caminda mas cu 200 hende a muri y hopi otro a perde trabou, entrada y salud.
Si e mandatario a scoge pa “jump up” mes, e dia despues su persona lo mester tabatin proyectonan y iniciativanan economico, financiero y social cla pa ehecuta. Pero nada! Comosifuera nada no a pasa e dos añanan cu a pasa, caminda gabinete Wever Croes a sigui su paso di cangreu lagando comercio y pueblo pa su cuenta, mientras nan a ranca mas placa di Pueblo pa gasta na cosnan cu realmente no ta sirbi Pueblo.
Turismo ta casi bek caminda e mester ta y danki Dios! pero e no ta pasobra gobierno actual a tuma cualkier iniciativa pa acelera e recuperacion pero ta danki na doñonan di hotel, companianan di aviacion, restaurant y otro empresanan priva den turismo y ATA, cu turismo a crece asina bon.
Pero resto di nos economia? Siman pasa numa e minister encarga cu economia e tene su prome reunion di un comision pa inventarisa posibel iniciativanan pa stimula economia! Siman pasa….numa!
Ta kico gabinete Wever Croes a pensa? Cu Aruba su economia lo a recupera di su mes? Nan por a djis wak rond den mundo pa wak cuanto otro pais a y ta haci pa logra un tiki recuperacion y cuanto ta wordo haci pa renoba y diversifica nan economia. Pero gobierno di Aruba apenas a cuminsa reuni siman pasa? Unda e sentido di urgencia a keda cerca nan?
E urgencia cu Pueblo, empresanan mediano y chikito, scolnan y organisacionnan social ta sinti, pa bolbe hala rosea un tiki normal?
Ta comosifuera tur cos ta OK, mientras cu nos gobierno tambe sa cu pa un gran parti di Pueblo, bida a bira mas dificil y entrada cu a cay no a drecha. Al contrario,! anto esey ta sin conta tur e medidanan cu gabinete Wever Croes mes a tuma den e ultimo cinco aña y caminda tur hende, incluso comercio y turismo, ta teme pa e medidanan cu ainda ta bay bin!
E maneho di financia di gobierno ta simplemente increibel ya cu nan a tuma medida tras di medida pa cinco aña caba y parce cu nan no ta realisa ki efecto e medidanan aki tabata y tin riba cada famia y cada empresa.
E mesun gobierno aki a presenta presupuesto tras di presupuesto cu deficitnan grandi y a pone sumanan grandi den presupuesto pa gasta na cosnan cu sigur no ta urgente.
E autonan di 150 y 160 mil florin den un crisis ta djis un di e ehempel nan tristo! y danki na oposicion y Raad van Advies, pueblo a bin haya sa cu gobierno e aña aki so, sin conta e otro añanan, ta bay gasta casi 39 MIYON florin mas cu 2017, na huur edificio, nombra mas hende pa funcionnan cu no tin mester, na paga abogadonan pa trabou cu e huristanan di gobierno mes mester haci y mas cos cu no ta necesario! Unda e sentido di prioridad corecto y urgencia a keda pa uza e placa cu tin, na cosnan cu ta necesario pa crea trabou, kita medida, alivia e peso riba Pueblo, evita mas medida y inverti den cosnan cu Pueblo tin mester!
Si scucha y analisa discursonan y forma di trata temanan importante den Parlamento di Aruba, no por sinti cerca e fraccionnan cu ta sostene e actual gobierno, e urgencia cu tin den Pueblo pa haya sikiera un alivio den nan bida diario. Al contrario: e defensa barata di e fraccionnan di gobierno di cosnan cu ta totalmente inaceptabel y bou niun circunstancia, tin hende babuca.
Pa no papia mes di e gastamento di placa: 40 MIYON na “Social Crisis Plan” y e problemanan social a bira mas grandi; 1.6 BIYON na un contract di LNGcu te awe ta scondi!
38 MIYON di mas den gastonan di abogado, edificio, personal innecesario. 60 MIYON na FASE cu segun rapportnan di CAD y ARA ta mustra cu hopi cos a bay robes.
Ta unda ta sali cu gastamento di tanto placa, mientras na mesun momento ta corta den cuido medico, hisa placa pa scol di muchanan, hisa prijs di awa y coriente y ainda falta e belasting nobo di BTW di 18%! Ta ki sorto di representantenan di Pueblo tin cu ta trata Pueblo como e enemigo y e gobierno cu ta malgasta pueblo su placa como e “victima inocente” of pio, e “bon samaritano”!
Danki Dios, na aña 1986, nos pais a conoce probablemente un di e gobiernonan cu mas iniciativa, energia y creatividad, cu a introduci cambionan economico, social, educativo y legal, cu a saca nos pais for di e crisis den apenas tres aña. Ban spera Dios y Pueblo bolbe duna e pais pronto un gobierno manera nan a conoce na 1986 y na 2009 cu si tin e forsa moral, e experiencia y e sosten politico, pa bolbe saca nos pais di e crisis (semi-permanente) actual y bolbe rescata e di e gara destructivo y corupto di e gobierno actual di RAIZ/MEP.
Un gobierno cu si ta wak e urgencia pa actua lihe y uza nan experiencia pa trece cambionan drastico, un gobierno cu ta actua cu e sentido di urgencia cu Pueblo tin!


text:
“Bo Ta Otro”
Chaika i Dopie a drenta studio huntu i presenta algu ku sigur ta un otro flava di loke tin di kaya awoki. E kansion ta titula “Bo Ta Otro”. E track aki ta un fusion sensual di Dancehall i Trap.
E stemnan di Chaika i Dopie ta kombina perfektamente riba e track nobo aki pa laga e oyente kai den un vibe dushi. Mester keda pendiente pa Chaika ya ku e ta den studio di grabashon realisando algun produkshon independiente. Den algun siman ta pendiente pa otro kansion promoshonal. “Bo Ta Otro” a keda produsi pa Zurich Music. Ya por solisitá “Bo Ta Otro” na bo radio preferi.


text:
Ademas no por tene cuenta cu nan ponencia pasobra nan ponencia ta absurdo
Siman pasa, 3 fraccion den oposicion, MAS, ACCION 21 y AVP a acerca Gobernador di Aruba, Su Excelencia Señor Alfonso Boekhoudt como tambe e Presidente di Parlamento, Señor Edgard Vrolijk, cu un peticion pa Gobierno trek in e Presupuesto 2023. Gobierno di Aruba, dialuna mainta a contesta e carta di MAS, ACCION 21 y AVP basa riba tur e argumentonan huridico y tecnico cu nan ponencia no por wordo teni cuenta cu ne y basicamente pasobra cu nan ponencia ta absurdo. Den e carta cu Gobierno a manda pa Parlamento, ta separa 3 argumento cu e partidonan den oposicion a uza. Prome Minister Evelyn Wever-Croes y Minister di Finansa, Xiomara Maduro den Conferencia di Prensa dialuna mainta a elabora riba e contestanan di Gobierno di Aruba na oposicion.
ARGUMENTO 1: CAFT: No por a manda e presupuesto pa Parlamento pasobra Gobierno mester a pidi CAFT un conseho di nobo despues cu a dicidi di pospone introduccion di BTW.
E argumento aki no tin ningun base huridicamente. E ley di LAFT, articulo 10 ta stipula cu Minister di Finansas por dicidi si e ta pidi CAFT conseho riba un ‘ontwerp begroting’. Pasobra e ley ta stipula cu e Minister mester pidi un conseho unabes Parlamento aproba e presupuesto. Si e Minister dicidi di haci esaki prome cu e manda e presupuesto Parlamento, e ta un prerogativo di e minister. E no ta obliga di haci’e pero si e ta obliga di haci esaki despues cu Parlamento aprob’e, pasobra Parlamento por bin cu cambio na caminda y Gobierno tambe por bin cu nota di cambio durante tratamento.
“Pues nan argumneto cu nos a viola e ley di LAFT y no laga CAFT duna un conseho di nobo, no ta un argumento valido”, Prome Minister a enfatisa.
ARGUMENTO 2: Raad van Advies: Gobierno mester a bay bek Raad van Advies (RvA) mirando cu a cambia e decision di no bin cu un BTW pero bin cu un aumento di BBO.
Esaki tampoco ta un argumento valido pasobra RvA ta reconoce tambe cu e presupuesto ta un documento di un maneho di Gobierno y aki Gobierno ta stipula kico ta su gastonan y su compromisonan financiero y esey ta loke Gobierno ta pone y ancra den un presupuesto. RvA ta wak con Gobierno lo genera entrada pa cubri su gastonan y si e entradanan ta realistico. Pero cua entradanan Gobierno ta uza pa cover su gastonan, esey no ta un prerogativo di RvA pa duna conseho den un presupuesto.
E gran parti di entrada di Gobierno ta bin door di impuesto y cualkier impuesto cu bin, esey no ta e esencia di conseho di Raad van Advies ora di presupuesto. E enfasis di Raad van Advies ta riba e gastonan y e compromisonan financiero cu Gobierno ta haci. Ademas ora cu Gobierno bin cu un cambio di un impuesto, si ta BTW of aumento di BBO, e ley ey ta cana su caminda, e lo yega RvA y aki ta na unda nan lo duna nan conseho riba e cambio di ley manera cu ley ta stipula.
Ademas den e nader rapport cu Gobierno a manda hunto cu e presupuesto, obviamente e lidernan di oposicion no a les’e ni studie, pero aki Gobierno a duna na forma substancia pakico no ta sigui cu e introduccion di BTW mas entrante 1 di january 2023 y a mustra cu cifra y cu detaye kico a bin na su luga. Tur esaki ta poni den e presupuesto cu a bay Parlamento caba. Pues esaki tampoco ta motibo pa Gobierno trek in e presupuesto.
ARGUMENTO 3: E di tres argumento ta cu e derecho di Parlamento pa cuestiona y pa yuda traha un presupuesto ta wordo mina.
Esaki tampoco ta corecto. E budget recht di Parlamento primeramente ta dirigi riba e gastonan y compromisonan financiero di Gobierno y e autorisacion cu Parlamento ta duna Gobierno ta pa por haci e gastonan y no e entradanan. Gobierno mester indica si na unda lo haya entradanan pa Parlamento tin un bista den totalidad. Pero mester corda cu entradanan ta calculacionnan cu Gobierno ta estima cu por varia y fluctua durante aña. Aki tambe ta conta cu mayoria entrada di Gobierno ta via entrada di impuesto sea un BTW of BBO pero esaki no ta mishi cu e derecho fundamental cu un Parlamento tin.
Tin cu corda tambe cu pa bin cu tur impuesto mester tin un ley separa. No ta e presupuesto ta duna Gobierno e autorisacion pa bin cu impuesto. Ta un ley, art 5.11 di nos constitucion cu ta bisa cu pa bin cu impuesto mester un ley separa, e ley lo cana su caminda y lo bay RvA tambe. Pues a base di esaki Gobierno no lo trek in presupuesto 2023 y Gobierno a duna Parlamento tur argumento huridico y tecnico pa mustra cu e ponencianan di oposicion no tin ningun base.
Prome Minister ta pidi oposicion pa stop di purba kibra tur cos cu ta bayendo bon. Aruba merece un bon Gobierno y un Parlamento cu ta constructivo pa hiba e pais aki bay dilanti.


text:
Hesus a bis’e: ‘Ami ta resurekshon I bida; esun ku a kere den Mi, lo biba asta si e muri.
I niun hende ku tin bida eterno, lo no muri nunka mas. Juan 11:25
Cu imenso tristeza den nos curason, pero cu conforme cu boluntad di Dios, nos ta anuncia fayecimento di;
Otilia Fabiana Stamper
Cariñosamente yama: “Chichi, Tichi, Ganchi Wela”
*22 December 1933 – †26 Augustus 2022
Acto di entiero lo wordo anuncia despues.
Staff y personal di Ad Patres funeral home & Crematorium ta extende nos mas sincero condolencia na famia di e fayecida.


text:
A rekoudá ku SO-nan mas ku 100 mil kaba pa RFTRC
WILLEMSTAD – Djasabra atardi alrededor di 5 or Curd Evertsz a kompletá e meta original di fundashon Ride for the Roses Curaçao (RFTRC) pa kana 1000 km den kuadrio di ‘RFTRC Standing Order 1000’ na kaminda pa e di 15 aniversario di e fundashon. E kanamentu mester a bai sam-sam ku kolektá standing order nobo na fabor di RFTRC i esei tambe a logra. Djasabra, na yegada na e punto final, Curd Evertsz a anunsiá di ekstendé e meta pa 1500 km kontal ku e ora ei tambe por sigui registrá mas standing order nobo.
Na mart e aña aki ‘Solo Walker’ i visepresidente di RFTRC Curd Evertsz a kuminsá bou di e título RFTRC Standing Order Awareness Tour ku e ophetivo pa kana 1000 km na kaminda pa e di tres lustro di RFTRC na yanüari 2019. Esaki mester a bai pareu ku standing order-nan pa un suma mensual komo kontribushon na RFTRC ya ku tur loke ta rekoudá, ku intervenshon di Prinses Wilhelmina Fonds (PWF), finalmente ta bai na benefisio di e lucha kontra kanser i e kuido di pashènt di kanser na Kòrsou.
Buddies
Djasabra último for di mitar di 11 di mainta Curd Evertsz a kuminsá kana e último alrededor di 30 di e 1000 km ku salida na Kraké. Despues di a yega na e punto final, e edifisio di PWF na Scharlooweg i hasta promé ku ora programá, el a anunsiá ku e ta adaptá su meta. Den lus di e di 15 aniversario ku ta aserkando, e ta sigui kana te yega 1500 km bou di e kondishon ku e kantidat di standing order tambe ta keda subi.
Dos siman pasá Ride for the Roses ya a logra ku e akshon aki ku e standing order-nan firmá huntu a alkansá basta mas ku 100.000 florin fiho riba un base anual ku tur luna ta traspasá pa RFTRC. Awor ku ta sigui ku e akshon te 1500 km por spera ku e esaki lo resultá den un bunita suma final sin presedente. En prinsipio Curd Evertsz tabata kana e so, pero rondó di dje a forma un grupo di buddies ku tambe a perkurá pa optené standing order. Aplikashonnan nobo pa standing order ta keda bonbiní atraves di e direkshon di e-mail so1000@ridefortheroses.net.
Djasabra tambe un grupo di buddies a kana parti di e ruta, meskos ku esnan ku a firma un SO kaba i otro voluntarionan ku ta duna nan sosten i personal di Marina Hulandes bou di guie aid Komandante De Vin. Ademas promé minister Eugene Rhuggenaath i minister Steven Martina di desaroyo ekonómiko tambe a kana na e okashon aki. Na mitar di e ruta miembronan di VKC tambe a djòin i riba e último parti e drùmbènt di VKC a kompañá e grupo.
Formularionan di SO
Ya tabata eksistí e posibilidat pa persona i instansianan traspasá tur luna un sierto suma di plaka pa e fundashon. Esaki por ta un fuente interesante pa e esfuersonan ku ta hasi tur aña ku e Ride-Sail-Swim-Walk for the Roses. Na tur banko lokal tin formulario pa standing order, pero klaro ku RFTRC i Curd Evertsz gustosamente ta yuda ku formulario di e banko di bo eskoho. Esun ku ke duna, ta yena e formulario i ta outorisá banko pa transferí tur luna un sierto suma pa RFTRC. Esaki no ta rekerí mas paso i por kontrolá e transferensianan aki, sin ku tin gastu bankario mará n’e i sin muchu papeleo.
CONTACT: email Arthur Rosario or Helena Seferina at SO1000@ridefortheroses.net


text:
Minister di Desaroyo Ekonómiko, sr. Ruisandro Cijntje ta bishita konsul general di Reino Hulandes na Atlanta.
E promé dia di trabou na Atlanta minister Ruisandro Cijntje a kuminsá ku un bishita na e konsulado
di Reino Hulandes. Durante di e enkuentro aki e delegashon a risibí un presentashon serka konsul
general sr. Ard van der Vorst i tambe konsul general suplente sr. Laurens van Doeveren.
Un di e puntonan ku mas a resaltá ta e desaroyonan riba e area di agrikultura i e rol di hulanda den
esaki na merka.
Minister Ruisandro Cijntje a trese dilanti ku “food security” ta un punto sumamente importante pa
nos isla i ku Kòrsou tambe por benefisiá di e asistensia i kolaborashon di hulanda den esaki.
Tambe minister Cijntje a mustra konsul e importansia di inkluí nos peloteronan profeshonal den e
strategia di merkadeo ku nan tin den Estado Unidos.
Na final di e enkuentro Minister Cijntje huntu ku su delegashon a hasi entrega di un karchi di entrada
pa e wegadi Atlanta Braves kontra di LA Dodgers na e konsul general sr. van der Vorst.